BBC Uzbek - O'zbekiston - Турк актёри Гулнора Каримованинг тадбирида иштирок этгани учун танқид қилинди\nСўнгги янгиланиш 9 октябр 2012 - 11:35 GMT\nТуркиялик машҳур кино юлдузи Холит Эргенч Тошкентда Гулнора Каримованинг Style.uz ҳафталиги доирасидаги тадбирларда иштирок этгани учун танқид қилинмоқда.\n"Ҳақиқий санъаткорлар озодлик ҳаракатлари ва инсон ҳақларини дастаклашади", дейилади гуруҳ тарқатган баёнотда.\nУнда Гулнора Каримованинг номи ҳозирда Швейцария ва Швецияда пул ювишга доир жиноят ишлари билан боғлиқ хабарларда тилга олинаётгани таъкидланади.\n"Ҳақиқий санъаткорлар озодлик ҳаракатлари ва инсон ҳақларини дастаклашади"\n"Ўзбеклар бирлиги" ташкилоти\nФаоллар Холит Эргенчни тадбирда иштирок этиш учун "олган пулларини ўзбек муҳожирлари ва қочқинларининг озодлиги" йўлида сарфлашга даъват этганлар.\nХабарларга кўра, Style.uz ҳафталигининг сўнгги кунларида Тошкентга ташриф буюрган турк киноактёри сешанба куни Гулнора Каримованинг "Guli" бренди остидаги эркаклар учун мўлжалланган "Victorious" номли биринчи атирини тақдим этган.\nОлам.уз интернет нашрининг таниқли француз парфюмери Бертран Дюшафордан иқтибос келтиришича, ушбу эркаклар атири "забт этувчи жаҳонгир характерига мос".\n42 ёшли Холит Эргенч "Нью-Йорк", "Кўланка" ва "Мени севади" мюзиклларида иштирок этган.\nУ 2006 йилда "Минг бир кеча" фильмидаги роли учун "Олтин капалак" мукофотига сазовор бўлган.\nТуркия жумҳурияти асосчиси Мустафо Камол Отатурк образи билан туркиялик томошабинларга танилган Холит Эргенчга "Муҳташам аср"даги Қонуний Султон Сулаймон роли Туркия ташқарисида ҳам катта шуҳрат олиб келди.\nШу йил бошида Россияда айни сериал намойишининг вақтинча тўхтатиб қўйилиши рус томошабинларининг норозиликларига сабаб бўлган эди.\nҲозирги кунда Яқин Шарқ ва Шарқий Оврўпода миллионлаб мухлислар айни сериални томоша қилаётгани айтилади.\nХолит Эргенч Ўзбекистон Президентининг тўнғич қизи Гулнора Каримованинг тадбирида иштирок этгани учун танқид қилинаётган биринчи хорижлик санъаткор эмас.\nБританиялик рок мусиқаси юлдузи Стинг 2009 йилда Тошкентдаги "муҳташам кечада Гулнора Каримовага қўшиқ куйлагани учун" танқидлар остида қолган эди.\nБритан матбуоти "Амнести Интернейшнл" инсон ҳуқуқлари ташкилотининг фаол аъзоси бўлган Стингни "иккиюзламачилик"да айблаган.


Добавлено: 26.02.2016, 14:50\nКўпинча, озиш ниятида парҳез тутаётган аёллар ширинликдан, жумладан шоколаддан ўзини тияди. Аммо, тиниб-тинчимаган олимлар бунинг нотўғри эканлигини исботлашди, деб хабар беради “Adme.ru”.\nУлар ўзларининг мазкур қарорини шоколаднинг инсон организмига фойдали эканлиги билан изоҳлашди.\nБиринчидан шоколад бизни ақллироқ қилади. Мазкур масалага бағишланган тадқиқотда 23 ёшдан 98 ёшгача бўлган 968 киши иштирок этган. Тадқиқот натижасида маълум бўлишича, шоколадни кўп истеъмол қилган инсонларда кўриш хотираси, диққат-эътибор яхши ривожланган. Бундан ташқари, шоколадни кўп истеъмол қилганларда миянинг қариш жараёни секинлашади ва бир қанча касалликлар, хусусан, ақли заифлик ривожланишининг олди олинади.


Макрон Москвага ташриф буюради\n04.02.2018 04:35 0 263\nФранция президенти Эммануэл Макрон Санкт-Петербургда бўлиб ўтадиган халқаро иқтисодий форум олдидан Москвага ташриф буюради. Бу ҳақда Франциянинг Россиядаги элчиси Силви Берманн маълум қилган.\n«РИА Новости»нинг элчи сўзларига асосланиб маълум қилишича, Санкт-Петербург ва Москвада Россия президенти Владимир Путин ва Франция раҳбари Эммануэл Макрон ўртасида икки томонлама учрашувлар ташкил этилади. Аввалроқ Россия ташқи ишлар вазири Сергей Лавров Макрон Санкт-Петербург халқаро иқтисодий форумига келиш ҳақидаги таклифни қабул қилгани ҳақида баёнот берган эди.\nМакроннинг Россияга ташрифи 24-25 май кунларида кутилмоқда.\nЭммануэл Макрон Владимир Путин\nСиёсат 22/02, 13:13\nВладимир Путин Ўзбекистон делегацияси билан учрашади\nСиёсат 21/02, 09:43\nПутин ва Эрдўғон Суриядаги вазиятни муҳокама қилдилар\nСиёсат 15/02, 09:41\nКсения Собчак Владимир Путинни судга берди\n#Бош прокуратура - 114


Тўйга хуш келибсиз ёки турли халқларнинг тўй маросимлари ҳақида\nКуз – тўйлар мавсуми. Куз фасли ўз ниҳоясига етишига ҳали бироз вақт борлиги сабабли Tatil.uz дунёнинг турли бурчакларидаги тўй маросимлари қанчалик ранг-баранг ва бир-биридан нақадар эканлиги ҳақида мақола тайёрлади.\nҚадимий инглиз нақлига кўра, тўй сентябрда қилинса, биргаликдаги ҳаёт мустаҳкам ва баракали бўлар экан. Ҳосил теримидан Рождествогача тўй қилиш анъанаси Англияда узоқ вақт сақланиб келган. Бунга сабаб тўкин-сочинликдир.\nУрф-одатга биноан, келин черковга кириб келишидан олдин унинг устига буғдой сепишган. Замонавий қизлар келиннинг анъанавий гулдаста отишини интизорлик билан кутсалар, Англия шимолида илгари гуллар ўрнига келин... нон ташлаган. Инглизлар ким нонни тутиб олса, унга омад кулиб боқади дея ишонишган. Айнан Англиядан кириб келган «асал ойи» ибораси янги келин-куёвни асал билан меҳмон қилишгани сабабли пайдо бўлган.\nБугун албатта ҳеч ким келинни буғдойга кўмиб ташламайди, анъаналарнинг кўпчилиги ҳам йўқолиб кетган. Тўй маросими черковда бошланади. Одатда, меҳроб (черковнинг ибодат қилинадиган қисми)га келин гул баргларини сочиб келадиган қиз орқасидан юриб боради. Ушбу маросимдан сўнг келиннинг отаси қизи билан ва куёвнинг онаси ўғли билан рақсга тушадиган «тўй нонуштаси» ўтказилади. Тўйга жиддий тайёргарлик кўрадиган, бир неча кун давомида барчасини қайта такрорлайдиган инглизларнинг пухталигига тан бермай илож йўқ.\nФранцияда ҳам тўйга ниҳоятда жиддий ҳозирлик кўришади. Урф-одатга биноан ёшлар никоҳ аҳди ҳақида келиннинг уйида ўтказилувчи унаштирув маросимида айтишади. Ушбу маросим тўйдан ярим ёки бир йил олдин бўлиб ўтади.\nТўй куни меҳмонлар олдида чиройли кийимда ва белбоғ, фартук, боғич ҳамда туфлида пайдо бўлиши лозим бўлган келиннинг анъанавий либосни кийиш одати ҳам сақланиб қолган. Ушбу кийимларнинг барчаси маълум бир рамзга эга. Мисол учун, куёв совға қилиши лозим бўлган бир жуфт туфли келин-куёвнинг бирдамлигини ифодаласа, белбоғ бокиралик белгисидир. Яна бир аломатни эсдан чиқармаслик керак бўлади: кийимда мовий ранг бирор бир эски нарса (мисол учун, бувисидан мерос қолган бирор мато) ва қарзга олинган бирор янги буюм (бу дугонасининг зираги бўлиши мумкин) мавжуд бўлиши даркор. Замонавий француз қизлари юқоридаги урф-одатларни тўла-тўкис адо этишади. Бироқ тўйгача келинни кўрмаслик кераклигига ишонишади ва никоҳдан ўтиш маросимига алоҳида келишади.\nЭнди эса бир зумга сирли Японияга саёҳат қиламиз. Бу ерда миллий япон ва европа анъаналари ажойиб тарзда уйғунлашганини кўришимиз мумкин.\nАгар тўйингизни ушбу кунчиқар юртда ўтказишни ният қилган бўлсангиз, харажатлар катта бўлишини ва ҳар бир нарса икир-чикиригача ҳисоблаб чиқилишини назарда тутинг. Никоҳнинг ўзи совғалардан бошланади: куёв келинга қимматбаҳо узук беради ва тўй харажатларини қоплайди, келин ҳам, ўз навбатида, куёвга узук ҳадя қилади. Келин тўй куни либосини икки, уч ва ҳатто тўрт марталаб алмаштиради. Расмий маросимда меҳмонлар кўз ўнгида у махсус кимонода гавдаланади, шунингдек, рашк белгисини ифодаловчи баланд ясама сочли ва рўмол тагига бекилган шохчаларга эга соч турмаги муҳим саналади. Бундай 20 килоли либосни кийиб юриш осон иш эмас. Куёв анъанага кўра ёпқичли ва оқ боғичли қора кимоно кияди.\nКелин-куёв шундай кийимда ибодатхонага йўл олади, у ердаги никоҳ маросимида фақатгина энг яқин қариндошлар қатнашади. Шундан сўнг европача кийиниб байрамни европача услубда давом этириш мумкин.\nАгар сиз тўйингизни Шотландия қишлоқчаларидан бирида ўтказишга қарор қилсангиз, бу ерда келинга қийин бўлишини эътиборга олинг. Урфга кўра, қизнинг устига ювинди ва ахлат тўкилади. Ахлат қанчалик бадбўй ва ёқимсиз бўлса, шунча яхши. Бу ҳали ҳаммаси эмас. Кейин бечора ва «ифлос» келинни ҳаммага кўз-кўз қилиш мақсадида шаҳарни айлантиришади! Барчаси янада аниқроқ бўлиши учун эса уни ресторанларга ҳам олиб киришади. Бундай даҳшатдан сўнг исталган оилавий муаммо ва жанжаллар, эрнинг номақбул қилиқлари ҳам арзимасдек кўринади!\nБорнеонинг шафқатсиз урф-одатлари\nБорнео оролининг Тидонг қабиласи келин-куёвлари тўй даврида жиддий синовларга дуч келишади. Мисол учун, тўйдан кейинги дастлабки уч кун келин-куёвга ҳожатхонага бориш тақиқланади, уларга овқат ва сув берилмайди. Буни қариндошлар жиддий назорат қилишади. Агар синовдан муваффақиятли ўтсанг бахтли бўласан, ўтолмасанг – сени бахтсизлик ва мусибат кутмоқда!\nХитойда яшовчи туцзя халқи бахтли оилавий ҳаёт... йиғлаш маҳоратига боғлиқ эканлигига ишонишади. Қиз тўғри йиғлашни ўргандими – демак, оила қуришга тайёр! Бундай маҳоратни тўйга бир ой қолганда текширишади. Даставвал қиз ўзи йиғлайди, кейин унга онаси ва қариндошлари қўшилишади.\nНигериялик қизга уйланмоқчимисиз – ҳам жисмонан, ҳам маънан тайёрланинг. Уни сизга шунчаки бериб қўйишмайди. Аввал бир қаторга тизилиб бўлажак куёвни таёқ билан урадиган «қариндошлар имтиҳонидан» ўтиш керак бўлади. Улар шунчалик қаттиқ уришадики, бутун умрга эслаб қоласиз! Чидадингми – оилавий ҳаётга тайёрсан!\nМавританияда эса келин бўлишни хоҳловчи қиз семириши зарур! Уни 5-9 ёшдан бошлаб «боқишади».\nҚизларни мажбурлаб едиришга ихтисослашган, ўз назоратчиларига эга (ҳамма ҳам кунига икки кило буғдойли бўтқа ейишга ва йигирма литр туя сутини ичишга дош беролмайди!) махсус муассасалар ҳам бор. Ортиқча ҳаракатда ҳам чеклашади. «Дўмбоқ» келинларни мана шундай ўстиришади.\nҲар бир халқнинг ўз урф-одат ва анъаналари бор. Уларнинг баъзилари тарихга айланган бўлса, бошқалари ҳозирги кунда ҳам амал қилиб келмоқда. Баъзилари гўзал кўринса, бошқалари даҳшат уйғотади... Дунёдаги барча тўйларни бирлаштириб турувчи асосий жиҳат – бу бахтли оилавий ҳаётнинг бошланишидир!\nОилангиздан тинчлик-тотувлик аримасин! Tatil.uz билан саёҳат қилинг ва дунё халқларининг ажойиб урф-одатларини бевосита томоша қилиш имкониятига эга бўлинг.


«Ливерпуль» етакчиси «Реал»га ўтмоқчи\n«Ливерпуль» клуби ҳужумчиси Садио Мане Мадриднинг «Реал» клуби сафига ўтиш имкониятини кўриб чиқмоқда, дея ёзади France Football.\n«Сенегаллик форвард ёзда Ла Лигага кўчиб ўтиши мумкин. «Қироллик клуби» ҳам «Ливерпуль» етакчиси борасида таклиф билан чиқишга тайёр. Аммо Англия клуби футболчининг трансфер баҳосини 150 миллион еврога баҳолаётгани боис, пандемия даврида жамоаларнинг келишувга эришишлари қийин деб ҳисобланмоқда», - дейилади хабарда.\nМаълумот учун, Маненинг мерсисайдлар билан шартномаси 2023 йилгача имзоланган. 28 ёшли футболчи жорий мавсум жами 38 ўйинда 18та гол киритиб, 12та ассист амалга оширган.


08 апрел 2020, Тошкент вақти: 13:56\nДаниил Кислов "Фарғона" ахборот агентлигига 1998 йилда асос солган.\n16 июн куни Қирғизистон парламенти 2010 йилги июн воқеаларини ўрганган парламент комиссияси хулосасини кўриб чиқиб, ўз қарорини эълон қилди. Қарорнинг муҳим пунктларидан бири Фарғона.ру ахборот агентлиги сайтига блок қўйиш бўлди. Озодлик Фарғона.ру сайтининг бош муҳаррири Даниил Кисловнинг бу қарорга муносабати билан қизиқди.\nД.Кислов: Бу қарорга баҳо бериш жуда қийин. Чунки бу қарорнинг кимга кераклигини тушуниш қийин. Бу билан улар ўзларига қарши чиқмаётганмикин, деб уйлаб қоламан. Бу қарорда мантиқ жуда кам. Киноя билан муносабат билдирадиган бўлсам, қирғиз парламент аъзоларига мени жуда зўр реклама қилганликлари учун минатдорчилик билдираман, чунки ҳозир менга жуда кўп халқаро ташкилотлардан вакиллар, нуфузли шахслар телефон қилиб, мени қўллаб-қувватлашларини айтишмоқда. Қарорга жиддий баҳо берадиган бўлсам, ундан афсусланишдан ўзга чорамиз йўқ. Қирғиз халқи иккинчи марта инқилоб қилаётганида кўпроқ сўз эркинлиги ва демократияни талаб қилган бўлса, парламент қарорлари уларни Бакиев ва Ақаев даврларидан ҳам орқароққа улоқтириб ташлаяпти. БМТ Интернетдан фойдаланишни фундаментал инсон ҳуқуқлари қаторига қўшган бир пайтда қирғиз парламенти цензурани қонунийлаштиришга киришди. Бундай бедодликни Интернетга тўсиқ қўйиб келаётган аммо буни тан олмаётган Ўзбекистон ҳам ўзига эп кўрмаган.\nОзодлик: Даниил, сиз бу қарорда мантиқ йўқ деяпсиз. Аммо қирғиз парламенти сайтингизни Ўш воқеаларини юмшоқ қилиб айттганда, ноҳолис ёритганликда айбламоқда. Сизнингча, Фарғона.ру ёндашуви бошқа ОАВлариникидан фарқ қилдими?\nД.Кислов: Менимча, биз берган хабарларимизда кўпроқ тафсилотни беришга алоҳида эътибор қаратдик. Россия Оммавий ахборот воситалари орасида Қирғизистондаги воқеаларини ёритган энг фаол сайт бизники бўлди. Бунинг ҳам ҳеч қандай ҳайрон қоларли жойи йўқ. Боиси Фарғона ахборот агентлиги Марказий Осиёдаги ҳодисаларни ёритишга ихтисослашган. Ўш ва Жалолобод воқеаларига алоҳида эътиборимиз, аслида зўравонликни уюштириш ортида турган кучларнинг танобини тортиши керак эди. Менинг ишончим комилки, бугунги қирғиз парламенти аъзолари орасида мазкур ҳарбий ҳаракатларни уюштирганлар ва уларни бошқарганлар ҳам бор. Қирғиз парламентида ўтган йилги июн воқеалари чоғида автомат кўтариб олиб югуриб юрган одамлар бор. Ана шулар бугунги кунда жазодан қочмоқчи бўлишмоқда. Улар учун депутатлик мандати жазосиз қолишнинг воситаси бўлиб қолди. Бошқа томондан улар Қирғизистонни халқаро танқидлардан ҳақиқат изловчилардан изоляция қилмоқчи бўлишяпти. Зеро, ҳақиқат уларни йўқ қилиши мумкин.\nОзодлик: Даниил, айтингчи, ўтган йилги воқеаларни ёритиш чоғида Қирғизистон расмийлари томонидан сизга расман шикоятлар бўлганми?\nД.Кислов: Биласизми, бундай ҳолат бирор марта бўлмади. Расман қирғиз прокуратураси, ҳукуматию парламентидан мактуб олмаганмиз. Лекин сайтимиз серверига бутун қирғиз халқи номидан гапираётганини даво қилиб, таҳдид мазмунидаги хатларни қолдирганлар бўлди.\nОзодлик: Қирғиз парламенти Фарғона.ру сайтига тўсиқ қўйишга буйруқ бериш билан бир қаторда, бир гуруҳ одамларни суд ва терговларсиз июн зўравонликларида айбдор, деб ҳисобланишини қарор қилди. Масаланинг бундай қўйилишига сизнинг муносабатингиз қандай?\nД.Кислов: Қарорнинг бу банди жуда ажойиб ва бу банд мени кўпроқ ҳайратга солди. Менинг тушунчамдаги парламент депутати қонун қабул қилувчи шахс сифатида, юриспруденциядан хабари бўлади ва ҳар бир гапини тарозга солиб гапиради. Булар эса конституциянинг айбсизлик презумпцияси тамойилига мутлақо тупуриб қўйиб, суд қароридан олдин айбдорларни эълон қиляпти. Бу мутлақо куракда турмайдиган гаплар. Бирор бир муносабат билдиришга қийналасан, киши. Бу билан парламент ўзининг ноқобиллигини, нопрофессионал, миллатчи парламент эканлигини тан олди. Бу каби баёнотдан сўнг, қирғиз парламентига ўз фаолиятини тезроқ тўхтатишини тилашдан ўзга чорамиз йўқ.


Халқ ғазабда: Садир Жапаровни Қирғизистон хони деб эълон қилиш таклиф этилди - Hidoyat.uz\nХалқ ғазабда: Садир Жапаровни Қирғизистон хони деб эълон қилиш таклиф этилди\nАсосий саҳифа Янгиликлар Дунё янгиликлари Халқ ғазабда: Садир Жапаровни Қирғизистон хони деб эълон қилиш таклиф этилди\nЧоп этилди Sentabr 7, 2021 Халқ ғазабда: Садир Жапаровни Қирғизистон хони деб эълон қилиш таклиф этилдиda fikr bildirishni o'chirish\nҚирғизистон президенти Садир Жапаровни хон деб эълон қилиш таклиф этилди. Бу таклиф давлат раҳбарининг содиқ иттифоқчиси, иқтисод ва молия вазири Оқилбек Жапаров томонидан илгари сурилди. У президент Жапаровга “Қирғизистон қутқарувчиси, қирғиз халқининг хони, миллат ҳукмдори” унвонини беришни таклиф қилди.\nБу эса ўз навбатида халқнинг ғазабини қўзғатди. Чунки уларнинг фикрича, мамлакат инқирозга юз тутди, ёнилғи нархи ошмоқда, демак, товарлар нархи яна кўтарилади ва ҳукумат фақат икки йил сабрли бўлишни ваъда қилади. Aммо одамларнинг сабр-тоқати шу қишда тугаши мумкин, қишдаёқ аҳолига очлик таҳдид солмоқда.\nШунингдек, “Қирғизистоннинг соф мухолифат ҳаракати” ташкилоти қишни кутмади ва 21 сентябрь куни одамларни Бишкекдаги Олатов майдонига олиб чиқишга ҳаракат қилади. Бишкек мериясига юборилган баёнотда, бу чиқиш 100 минг делегат, шунингдек, ҳокимият вакиллари, жамоат ва сиёсий арбоблар иштирокида ўтказиладиган Умумреспублика Халқ Қурултойи деб номланиши қайд этилган. Ташкилотчиларга кўра, қурултой давомида коррупция тизимини йўқ қилиш ва сиёсий ҳамда иқтисодий инқироздан чиқиш усуллари кўриб чиқилади.\nСаудия оммавий ахборот компаниялари Дубайдан Риёзга кўчиб ўтади


Фавқулодда вазиятлар 26.06.2020 11:50\nЭлектр жиҳозлардан тўғри фойдаланинг!\nФВБ ходимлари мактаблар, мактабгача таълим ташкилотлар, маҳаллалар ва ишлаб чиқариш корхоналарида ёнғин офатининг олдини олиш борасида амалий кўрсатмалар бериш мақсадида учрашувлар ўтказиб келмоқдалар.\nЮз бераётган ёнғинларга асосий сабаб болаларни қаровсиз қолдириш, газ ва электр асбобларидан фойдаланишда ёнғин хавфсизлиги қоидаларига риоя қилмаслик сабаб бўлмоқда. Куйиш тан жароҳатини олганларнинг асосий қисмини ўсмирлар ташкил этади. Улар билан суҳбатлашганимизда, бунга билиб-билмай қилган ҳаракати ёки ота-оналар нозоратидан четда қолиш, ўт ёқиш, чўғ билан ўйнаш, баъзан тез алангаланувчи моддаларга ўта қизиқувчанлиги сабаб бўлганлигини эшитамиз. Баъзида олов, газ, электр иситиш асбобларидан нотўғри фойдаланиш, уларга эътиборсизлик ёнғинга сабаб бўляпти.\nХалқимизда «Олов дўст, олов душман», деган ибора бежиз айтилмаган. Дарҳақиқат, инсонларга қувонч, иссиқлик бахш этувчи оловдан тўғри фойдаланилса, у беминнат хизмат қилади, агар озгина тизгиндан чиқса ёки нотўғри фойдаланилганда ғам-ташвиш олиб келади, кулфатларга сабабчи бўлади. Кимларнингдир бепарволиги, эътиборсизлиги сабабли содир бўлган ёнғинлар натижасида шаҳримиздаги корхона, ташкилотлар, хусусий хонадонлар катта зарар кўраётгани сир эмас. Юз бераётган кўплаб ёнғинлар одамларнинг айби билан бўлади. Чунки баъзи бир корхоналарда, маъмурий биноларда, ўқув масканларида, даволаш муассасаларида, айниқса, турар жойларда ёнғин хавфсизлигини таъминламаслик, ёнғин назорати ходимларининг кўрсатмаларини вақтида бажармаслик, огоҳлантиришларга бепарво қараш, катталарнинг лоқайдлиги натижасида ёнғинлар содир бўляпти. Унутмангки, ҳар бир ёнғин бу йўқотишдир. Кўплаб йиғилган мол-мулкимиз саноқли дақиқаларда ёниб кул бўлади. Бунинг эса олдини биргаликда олишимиз мумкин.\nТошкент шаҳар ФВБ Ҳаёт фаолияти хавфсизлигини ўқитиш маркази ўқитувчиси


Пенсия ёши ўзгарадими? Ёки... — 21asr.uz\nМолия вазирлиги ҳузуридаги Бюджетдан ташқари пенсия жамғармаси ишлаб чиққан “Давлат пенсия таъминоти тизимини ислоҳ этиш концепцияси” лойиҳаси аҳоли эътиборига ҳавола этилганидан буён кенг муҳокама қилинмоқда. Бу тўғрисида ЎзА ёзди. Концепцияни ишлаб чиқишга нима сабаб бўлди?\nБу саволга жавоб беришдан олдин пенсия таъминоти тизими нимага хизмат қилишига тўхталиб ўтсак.\nБу тизим меҳнатга лаёқатсиз ва кам таъминланган фуқароларнинг турмушини таъминлашга йўналтирилган иқтисодий, ҳуқуқий, ижтимоий ва ташкилий характерга эга бўлган қатор чора-тадбирлар комплексини назарда тутади.\nХуллас, пенсия ҳар бир инсон ҳаётига бевосита боғлиқ бўлгани учун бу масала алоҳида эътиборда. Шу боис пенсияга оид концепция лойиҳаси бўйича билдирилаётган ҳар бир фикр қимматли. Уни синчиклаб ўрганган ҳолда таклиф билдириш келгусида пенсия таъминоти тизими самарадорлигини оширишга хизмат қилади.\n47 minut avval


25.11.2019 16:32 0 3278\nШвеция ташқи ишлар вазирлигига Беларусь ҳақида гап кетганида фақат шу сўзни ишлатиш тавсия қилинди. Шу пайтгача Швецияда Беларусни «Белая Россия» деб атаб келишган.\nШвеция ташқи ишлар вазири Анн Линде бугун, 25 ноябрь куни Минскка расмий ташриф билан келганидан сўнг шу ўзгаришларга қўл урилди.\nТИВ раҳбари твиттерда ёзишича, ушбу қарор ортида «миллий ўзига хослик ва мамлакат суверенитетини»ни кўрсатиш истаги ётибди.\nБеларусь номи билан боғлиқ чалкашликлар Литвада ҳам бор эди: улар қўшниларини «Балторусия» деб аташарди. Мамлакатни тўғри номлаш борасидаги баҳслар интернетда ҳам тўхтагани йўқ: «Белоруссия» номи эскиргани айтилмоқда, Беларусь эса узил-кесил «а» ҳарфи билан ёзилиши таъкидланмоқда (Белорусь эмас!).


Пентагон ИДга қарши киберҳужумларни кучайтирмоқчи\n07 июл 2022, Тошкент вақти: 00:26\nАҚШ мудофаа вазири Эш Картер.\nПентагондаги юқори лавозимли мулозимлар Қўшма Штатлар Сурия ва Ироқда “Исломий давлат” гуруҳига қарши киберҳужумларни кучайтираётгани, бу ҳудудга Америкадан махсус топшириқни бажарувчи бўлинмалар ташланганини айтмоқдалар.\nАҚШ мудофаа вазири Эш Картерга кўра, экспертлар экстремистларнинг серверларини ишдан чиқариши ва уларни эски технологияларга қайтишга мажбур қилиши мумкин бўлган янги усуллардан фойдаланмоқда. Бу эса “Исломий давлат” гуруҳига оид янги маълумотларни қўлга киритишни осонлаштиради.\nКартер Ироқда Американинг махсус ҳарбий гуруҳи ҳам фаолият олиб бораётганини қайд этди.\n“Биз Ироқ ҳукумат кучларини Мўсул ишғолига ҳозирлаш учун улар билан ишлаяпмиз”, деди АҚШ мудофаа вазири.\nКартерга кўра, Ироқдаги махсус гуруҳда 200, Суриядаги махсус гуруҳда эса яна 50 ҳарбий хизмат ўтамоқда.


Сурияда исёнлар бошланганига бир йил тўлди\n26 январ 2021, Тошкент вақти: 19:30\nҲомс шаҳрининг Карм Ал-Зайтун мавзеси ўққа тутилаётган пайт, 2012 йил 12 март.\nБМТ маълумотига кўра, 2011 йил март ойидан бери Сурияда камида саккиз минг киши, асосан тинч аҳоли вакиллари ўлдирилган.\n230 минг аҳоли ўз уйларини ташлаб бошқа минтақаларга кўчишга мажбур бўлган, 30 минг суриялик мамлакатни тарк этган.\nАрмия қисмлари тўплардан ўққа тутишига қарамасдан Ҳомс, Дераа ва Идлиб каби шаҳарларда исёнчилар ҳукумат кучларига қаттиқ қаршилик кўрсатмоқда.\nСобиқ БМТ Бош котиби ҳозирда БМТ-Араб Лигасининг Сурия бўйича вакили бўлган Кофи Аннан зўравонликларни тўхтатиш бўйича келишувга эришиш учун музокаралар олиб бормоқда.


СИНОВЛАРДА СИНМАГАН АЁЛ » MUZAFFAR.UZ\nСИНОВЛАРДА СИНМАГАН АЁЛ\nУнинг кўзларига қарасангиз, гўё кулиб туради-ю, лекин у кулгунинг остида ғамгин нигоҳ яшириндек...Сиз уни танийсиз. Балки кимгадир севимли ҳамдир...Бир қараганда киброна кўринган, лекин суҳбатлашсангиз ўзбекона лутф соҳибаси, ижобий, кўпроқ салбий образларнинг махоратли ижрочиси кино ва театр актрисаси - Феруза Собитовадир.\nБОЛАЛИКНИ СЎҚМОҚ ЙЎЛЛАРИ\nМен қадим Бухоронинг Когон шаҳрида темир йўлчи Жўра ака ва қурилиш инженери Тўхтабиби Муҳиддиновлар оиласида дунёга келганман. Оилада беш фарзанднинг каттаси бўлибгина қолмай, ҳам отам, ҳам онам томонларидан биринчи набира эдим. Лекин негадир бу менга ёқмасди. Менинг ҳам опам, акам бўлишини жуда хоҳлар эдим. Чунки катта фарзандларнинг ўзидан кичикларга ўрнак бўладиган мажбуриятлари, маъсулияти, ҳатто жавобгарлиги борлиги менга ёқмас эди. Аввалига Когон шаҳридаги 7-умумий ўрта таълим мактабида ўқишни бошлаган бўлсам, оилавий сабабларга кўра Когон Шаҳридаги 9-сонли рус мактабида давом эттирдим. Одатда ҳар қандай инсон ўзининг болалик, мактаб даврини бир энтикиш билан эсласа, мени ҳавасим келади. Чунки мен мактаб билан боғлиқ онларимни ўкинч, баъзан алам, қалбимда бир оғриқ билан эсга оламан. Ёшлигимда оғир босиқ, уятчан, одамлар билан тил топишиб кетишга қийналадиган қиз эдим. Рус мактабида таҳсил олганман. Синфимизда тўртта ўзбек қизи, қолганлари бошқа миллат эди. Синф раҳбаримиз бизга рус тили-адабиётидан дарсга кирардилар. Улар ўзлари ўзбек бўла туриб негадир, ўзбек қизларини ёқтирмас эди...(Балки, менинг бола тасаввуримда шундай туюлгандир) аммо унинг бизга бўлган муносабати шундай кўрсатарди. Уларни рус қизларига эътиборлари, имконият ва қўллаб-қувватлашлари бизга, ўзбек қизларига берилмасди. Энг аламлиси, мактабдаги бирорта тадбир, мусобақаларга иштирок этолмасдик. Бирор байрамда биз ҳам иштирок этишимизни, истагимизни билдирсак, қошларини чимириб, ё эшитмаганга олардилар ёки ошкора “қўлингдан келадиган иш қил” каби аччиқ гапи билан бизни синдириб қўярдилар... Ҳатто дарсларга чин дилдан тайёрланиб, устоздан меҳр ёки озгина эътибор кутганимиз эвазига камситилиш олаверсанг, ўқишдан ҳам совий бошлар экансан. Мактабга ҳам боргим келмай, ота-онамни қистови, мажбурият юзасидангина борардим, холос. Ростини айтсам, болаликдаги бу ноҳақлик қалбимда бир умр алам ва ўкинчни мухрлаган.\nГарчи мактаб тадбирларида фаол бўлолмасам-да, кўнглимда санъатга бўлган муҳаббатим ўзгача, қолаверса, мен мусиқа мактабининг фортепиана ва хореография бўлимида таҳсил олганман. Шунинг учун ҳам ўз қобилиятим, санъатимни мактабдошларимга кўрсата олмаганимдан ўкинардим. 8-синфни битиргач, санъат билим юртига ўқишга кирдим. У ерда ҳам умумий фортепиано ва хореография бўйича таҳсил олдим. Онам мени қалбимни тушунсалар, отам “бизнинг авлодимиздан артист чиқмаган” деб кўп ҳам рўйхушлик бермасдилар. Билим юртида ўқиб юрган вақтим, “Актёрлик маҳорати” дарси ўтиларди. Бу менинг энг севимли дарсим эди. Унда турли хил ролларни мазза қилиб ижро этардим. Бу ёқда эса, энг маҳоратли ўқувчи эдим. Ижроларимни кўрган устозим Рита опа “Сен актриса бўлишинг керак! Чеҳрангда ўзига тортадиган нимадир бор” дея кўп такрорлардилар. Ҳанузгача у кишидан бир умр миннатдорман. 1996-йили ўқишимизга Тошкентдан бир гуруҳ актёр ва режиссёрлар "Амир Темур" фильмини суратга олиш учун вилоятимизга келишди. Ўшанда турк қизи образи учун билим юртимизда ҳам кастинг эълон қилишганди. Ўнлаб қизлар ичидан мени танлашди. Кутилмаган омад эди бу менга. Ўзимга топширилган ролни жону-дилим билан ижро этиб бердим. Съёмкалардан сўнг, кетар чоқ, улар мени “Санъат институти”га ўқишга боришимни тайинлашди. Бу ҳаётимга кескин бурилиш ясади.\nБилим юртини тугатиб, санъат институтига ўқишга кириш орзуси мени бутунлай ўзига чулғаб олганди. Аммо буни отамга қандай тушунтириш муаммоси ҳам юрагимни кемирарди. Ўқув йили якунланган сари ҳам қувонар, ҳаяжонланардим, ҳам қўрқар эдим. Чунки онам мусиқа мактабига берганларида “бирорта мактаб, боғчаларда мусиқадан дарс берар” деганлари учун ҳам рози бўлгандилар. Агар актриса бўлишимни эшитсалар...минг бир таҳлика, минг бир ўй билан билим юртини тугатдим. Ҳужжатларимни қўлимга олгачгина, ўзимда куч топиб, мақсадимни айтдим. Кутганимдек катта тўполон бўлди. Энди орқага қайтиш йўқлигини ҳис қилиб, биринчи марта отамга тик қараб “Дадажон, илтимос, бир марта, бир мартагина имконият беринг. Ўзимни синаб кўрай...агар кира олмасам, қайтиб келиб ишга кираман. Сўз бераман, ҳеч қачон юзингизни ерга қаратмайман. Институт деган гапни унутаман” дея ялинганимдан сўнггина, ноилож (бир қанча шартлар билан) рози бўлгандилар. Отамни розиликларини олиш менга қанот пайдо қилди десам муболаға қилмаган бўламан. Тошкентга менимча учиб келдим гўё. Тўғри, дадам раҳматли кўзида ёш билан оқ фотиҳа бериб йўлга кузатдилар-у, аммо чин дилдан касбимга рози бўлмаганлари аниқ менимча. Буни мен ёшим улғайиб борган сари англаб боряпман. “Ўша пайтлари отам менга ҳеч қачон ёмонликни раво кўрмаган. Мени турмушга бериб бахтли аёл, саодатли уй бекаси бўлишимни истаганлар. Ҳеч кимга сир эмаски, ўша пайтларда аёл санъаткорларга нисбатан одамлар тасаввури яхши эмас эди. Шунинг учун ҳам раҳматли отажоним ҳам мен билмаган, мен кўрмаган ва англамаган “нималардандир” асрамоқчи, ҳимоя қилмоқчи бўлгандир...\nКАТТА ҲАЁТ ЙЎЛЛАРИДА...\nОта-онам дуоси, тунлари Аллоҳга илтижоларим сабаб, шукрки институтга биринчи урунишимдаёқ талаба бўлиш бахти насиб этди. Ўттизта қиздан сараланиб учта қиз ўта олдик. Омадим чопиб устоз Шуҳрат Аббосов курсларига қабул қилинганман. Ўқиш давомида устоз “Клеопатрия, Кармен” сингари катта ролларни ижро этишимга ишонч билдиргандилар. Ҳаёт биз ўйлаганчалик осон эмас экан... Ўқиш даврида оилавий муаммоларим сабабли ҳам ўқиб, ҳам ишлашимга тўғри келди, ҳатто бирмунча ўқишни тўхтатиб ҳам қўйдим. Маданият вазирлиги қошидаги кичик бир корхонага оддий ҳисобчи бўлиб ишга кирдим. Меҳнатимдан қаноатланишди чоғи, бош директор даражасига кўтаришди. Йигирма олти ёшимда битта корхонани бошлиғи эдим. Тан оламан, анча вақт санъатдан театрдан узоқ бўлдим, ўз ҳаётим билан ўралашиб қолдим. Оилани каттаси сифатида укаларим ва синглимни қўллаб қувватлашим, уларни оёққа турғазиш маъсулияти елкамда турарди. Бугун ортимга назар ташласам ўша йўқотилган йилларимда ўзим учун яшамаган эканман, ўзимни унутиб қўйган эканман...Лекин инсон елкасига керагидан ортиқ маъсулият ва мажбуриятни юклаб, қайғурмаслиги кераклигини, ҳамма нарсани меъёрини ушлаб, ўз ҳаётини ҳам яшаши кераклигини, бу йўлда ўзини, ўз орзуларини четга суриб қўймаслик кераклигини англаб етганимда, кўп нарсани бой бериб қўйганимни тушундим...Бир куни тасодифан, ҳам юртим, мактабдошим, раҳматли Алишер Ҳамроев билан учрашиб қолдим. У мени санъатга қайтишга ундади. Тошкентга аслида не мақсадда келганимни-ю, мен нима қилиб юрганимни айтиб, қўлимга кўзгу тутди. Ўшанда “Дилхирож” фильми учун кастинг эълон қилинган экан, ўзимни синаб кўришимни тавсия қилди. Уйга бориб, рости, роса йиғладим. Нега йиғлаганимни ўзим унча англамасам-да, тўлиб-тўлиб йиғладим. Менимча ўша қўлдан кетган умрим учун йиғладим...Ўша кундан бошлаб, қаттий қарор билан санъатга қайтишга ва кастингга қатнашишга қарор қилдим. Кастингдан ўта олмаган бўлсам-да, аммо бу йўл мени ичимдаги Ферузани уйғотиб юборди ва ўз орзуларим сари қадам ташлай бошладим.\nМен ҳаддан ташқари масъулиятчиман шекилли. "Оилавий ташвишларимни хал қилишим учун тинмай ишлашим керак" деб ўз ҳаётимни унутдим. Турмуш қуришни ўйламасдим ҳам. Тинмай меҳнатим самараси машина, уйли бўлдим. Укаларимни ўқитдим. Лекин ҳамюртларим орасида менга бошқача кўз билан қараганлар ҳам бўлган. Воҳоланки, улар ширин ухлаб ётганда, мен тунлари бизнес лойиҳалар ишлаб чиқардим. Ҳар ким бошидан ўтганини ўзи билади. Мен тинимсиз ҳаракат, меҳнат ва машаққатларим ортидан барига эришдим. Минг афсуски, у пайтларда “бизнес леди” деган тушунча бўлмаганди. Бўлмаса, албатта ўзим олган бўлармидим...Онамни кўз ёшлари, одамларни гап-сўзидан безиб, ишдаги ҳамкор опахонимнинг ўғлига турмушга чиқдим. Афсуски, бу турмуш менинг катта хатойим бўлиб чиқди... Ишдаги ҳамкорлик бошқа, оила бошқа экан. Турмушимизни икки йиллик даври давомида, атрофдагиларим аслида ким эканини ҳис этдим, кўрдим. Баъзан ўйлаб қоламан. Аслида ҳаётнинг ўзи ҳам шу йигит билан турмуш қуришимга қарши бўлгандек. Фотиҳа тўйимиздан бир кун аввал бувим оламдан ўтиб, фотиҳа тўй тўхтатилди. Яна нималардир қўшилиб, тўйимиз чўзилгандан-чўзилди, охири кўзимни чирт юмиб тўйни бошлагандик. Икки йил тишимни –тишимга қўйиб, сабр қилдим. Оиламни тиклаб қолишга роса уриндим, охири кўзим етмагач, ажрашдик. Қўлимда уч ойлик чақалоғим билан яна бошидан ҳаёт учун кураш майдонига тушдим.\nТурмушдан ажрашгач, уч ойлик фарзандим билан катта ҳайбатли шаҳарда ёлғиз қолган бўлсам-да, йиқилмадим. Америка компанияларидан бирига таржимон бўлиб ишга кирдим, меҳмонхонада менежер бўлиб ишлаш билан бирга, фильмларда суратга туша бошладим. Илк ролларим кўзга ташланмади. Шохруҳхоннинг “Болалигим” клипидаги образим билан томошабинлар ва режиссёрлар назарига тушдим. “Бахт билан бахтсизликнинг ораси бир қадам” деганларича бор экан. 2009-йили суянган тоғим - отамдан айрилиб қолдим... Бу айрилиқни енгиш осон бўлмади, аммо отам қабри совимай, ягона синглимдан ҳам айрилдим...Яна ҳам Аллоҳим сабр берар экан. Ҳар гал саҳнага чиққанимда улар кўз ўнгимда гавдаланади. Ролларимда улардан куч оламан гўё...Менимча, ҳаётда йиқилган одам бахтсиз эмас, балки ўрнидан туришга куч тополмаган инсон бахтсиз. Ўша йиқилганларидан ҳикмат топа олмаган одам бахтсиз. Мен йиқилишларда синалиб, озми-кўпми ўзимни яратдим. Мухлис ортирдим. Одамларни севишни ўргандим. Меҳр кўзи билан қарашни ўргандим. Аллоҳимга шукурки, улуғ неъмат билан синади мени. Ўғлим Имронхон ҳаётим мазмуни. Етти ёшга кирган бўлса-да, анча суянчим, қўриқчим бўлиб қолган (кулади) Лекин баъзида ўғлимни олдида ўзимни айбдордек ҳис қиламан...Унга моддий шароит яратаман деб, кўп меҳримни беролмаяпман. Бирор жойга олиб бораман деб, хизмат юзасидан кетиб, ваъдамни устидан чиқолмай қолган вақтларимда эзилиб кетаман...Биламан, боламга ҳозир мени фақатгина меҳрим керак. Лекин ҳам ота бўлиб таъминлашим ҳам шарт эканлигини англаб ҳам қолар...Рости, аёлнинг бахти - оиласида, тинч-хотиржам, фарзанди билан ҳаловатда яшашида эканини англаб баорган сарим, кўп нарсага қўл силтаб, фақат фарзандим тарбияси билан шуғуллангим келади, лекин...Ҳаётда энг катта қўрқувим бу - бевақт ўлим. Рости, мен ўлимдан, бевақт ўлимдан қўрқаман. Ўлим ҳақ! Аммо, ўғлимнинг бахт-саодатини, улғайиб, яхши одам бўлиб етишганини, набиралар кўришни орзу қиламан. Яна бир орзуим эса пул ишлаб топадиган робот эмас, аёл бўлиш. Оддийгина, бахтли аёл бўлиш...\nСевдора Латипова суҳбатлашди.\nЧоп этилган: 14-06-2019, 06:15\nКўрилган: 1 053\nЧоп этилган: 7-06-2019, 02:10\nУйқусиз тунлар маҳсули\nЧоп этилган: 18-08-2018, 04:29


ИнтерФУТБОЛ :: Эртак айтиш осонми ёки янги тактика излаш?\nЭртак айтиш осонми ёки янги тактика излаш?\nМуҳтарам мухлис! Йўқ, хотиржам бўлинг, ҳар ҳолда, эртак ҳақида мулоҳаза юритмайман. Биламан, футболимиздаги «эртак»лардан хабарингиз бор. Демоқчиманки, сизни алдаб бўлмайди! Бироқ эшитилган «эртак»лар нима сабабдан қайта-қайта такрорланаверади? Келинг, бу сафар шу мавзуда фикрлашайлик...\nОЧЛ йўлидаги «ўйин»лар\nОЧЛнинг гуруҳ босқичи ва саралаш жараёни «плей-офф» баҳсида иштирок этувчи икки жамоамиз - «Пахтакор» ва АГМК Суперлиганинг охирги турида рақибларини қийинчилик билан енгди. «Металлург» ҳам, «Навбаҳор» ҳам уларга ҳақиқий спарринг-рақиб вазифасини ўтади. Маълумки, Жасур Абдураимов мавсум бошида Питер Хюистра каби «Пахтакор»ни бошқаришга номзод эди. Бу мураббийнинг «Пахтакор»га меҳри, клуб мухлисларининг унга ишончи ҳақида Ғуломжон ака Ҳамидовдан кўп эшитганман. Тақдир экан, жамоа бош мураббийи ролига Питер Хюистра танланди. Жасур Абдураимов масаласи эса очиқ қолди. Аммо қандайдир қарор қабул қилиниши сезилиб турарди. Зеро, Жасур Абдураимов яна ёрдамчи вазифасида қолиб кетишни истамасди. Шунинг учун Андрей Шипилов тўсатдан истеъфога чиқарилди ва бундан унинг ўзи ажабланди, лекин мен ажабланмадим. Нима ҳам дердик, футбол шундай бошқарилади.\nМана, Жасур Абдураимов «Металлург» билан «Пахтакор»га қарши ўйинга ҳам етди. У - ўзига яраша ғурурли мураббий. Шу нуқтаи назардан ушбу қарама-қаршилик катта қизиқиш уйғотди. Пойтахтлик мухлислар эса ўйинга «эски ҳаммом - эски тос» қабилида қарашди, шекилли, стадионга ошиқишмади. Тўғриси, Жасур Абдураимов нидерландиялик ҳамкасби «эсини киритиш»га астойдил тайёргарлик кўрибди. Ҳар ҳолда, «Металлург» яхши ўйнади. ОЧЛ гуруҳ босқичидан олдин «Пахтакор»га шундай сабоқ зарур эди. Фақат Егор Кримец майдондан четлатилгач, бекободликлар негадир «одамгарчилик» йўлига ўтиб олишдими, гол уришга астойдил интилишмади. Назаримда, «Пахтакор» кайфиятини туширишни исташмади, чоғи. Ахир олдинда ОЧЛ гуруҳ босқичи ўйинлари! Бизда шундай ўйлашади. Аслида бу мутлақо нотўғри ёндашув. «Металлург» охиригача курашганида, пойтахтлик мухлисларнинг стадионга талпинишлари кучаярмиди?!\nХўш, «Металлург» муҳим турнир олдидан «Пахтакор»ни аяса, «Навбаҳор» ҳам шу йўлдан борадими?! Фикримча, Наманган клуби ҳам «аяш» режасини бажарди. Энди АГМК ғалаба шукуҳидан унумли фойдаланса, бас! Александр Касьян «Ал-Гарафа»га қарши кечадиган ўйинда ҳам ўша услубда пенальти ишлай олармикан? Ёки Дохага ҳам Азим Аҳмедов бориши керакми?\nСекейра ўзимизнинг Абрамовдан қолишмас экан...\nИроқ миллий термасига қарши учрашувдан сўнг бош жамоамиз устози Вадим Абрамов ўйин ишланмалари сир сақланаётганига шаъма қилди. Бу мулоҳазаларини эшитган айрим мухлислар ҳаттоки, истеҳзо билан кулишди: «Оббо, Вадим Карленович, шунақа денг, сир сақлаяпсизми ҳали?!» Ганалик болаларни бошлаб келган Иброҳим Танконинг «Терма жамоада 2-3та таркиб бўлмайди» қабилидаги алдамчи сўзлари алам қилиб турган паллада Вадим Абрамовнинг «сир сақлаш» ибораси ортиқчалик қилди. Йўқ, йўқ, шошмайлик. Бизни олдинда такрорланмас «ишланма» - мундиал йўлланмасини таъминловчи буюк «сир» кутмоқда. Очиғи, Вадим Карленовичнинг сўзларига тўхталишни режалаштирмагандим. Бироқ «Локомотив» бош мураббийининг чемпионлик ҳақидаги гаплари мулоҳазаларимни белгиланган режадан чиқариб юборди. Тушунишимча, Микель Секейра «Пахтакор»ни икки бор мағлубиятга учратиб, қолган ўйинларда ҳам очко йўқотмасликни режалаштирмоқда. Эртаксевар халқимизга яна бир янги эртак, янги эртакчи.\nҲа, ҳаммасига андишали, одамгарчилиги бор ОАВ айбдор! Бу кетишда «Бир эртак эшитгандим, сўйлаб берарди Вадим!» деб бармоқ тишлаб қолмасак бўлгани...


Қозоғистон компьютер ишлаб чиқаришни бошлади\n14 Август 2020 16:10\nPETROPAVL. Kazinform – Қозоғистоннинг Петропавл шаҳрида ZіK компьютерларини ишлаб чиқариш йўлга қўйилди, дея хабар беради Kazinform ҚР Индустрия ва инфратузилмаларни ривожлантириш вазирлиги матбуот хизматига таяниб.\n13 август куни «Қазақстан инжиниринг» миллий компаниясининг шўъба корхонаси бўлган Киров заводи илк 5000 та компьютерни йиғишни бошлади, улар мамлакатнинг таълим бошқармаларига етказиб берилади.\n2020 йил 1 июль куни Майкрософт корпорацияси ва «С.М.Киров номидаги заводи» ZіK компьютерларини Windows 10 Pro лицензияланган операцион тизими билан жиҳозлаш тўғрисида шартнома имзоладилар.\nZіK компьютерларининг бир нечта моделлари июль ойида Шимолий Қозоғистон вилояти Таълим бошқармасида шаҳар ва овулларда синовдан ўтказилди. Синов натижаларига кўра, ноутбукларни мактабда фойдаланиш тавсия этилди.\nҲозирги вақтда маҳаллий компьютерлар ишлаб чиқарадиган лойиҳани локализация қилиш улуши 30%ни ташкил қилади. Фоиз ставкаси аста-секин ўсиб бормоқда, бу келажакда фойдаланувчиларга асосан Қозоғистонда ишлаб чиқарилган маҳсулотларни сотиб олиш имконини беради.\nЙил охирига келиб, завод мижозлар талабига кўра яна 60 мингта шахсий компьютер ва ноутбукларни ишлаб чиқаришни режалаштирмоқда.\nКалит сўзлар: Технологиялар, Ишлаб чиқариш, ҚР Индустрия ва инфратузилмаларни ривожлантириш вазирлиги,


БОКСЧИЛАРИМИЗДАН УМИДИМИЗ КАТТА - Ўзбекистон овози газетаси\nБразилиянинг Рио-де-Жанейро шаҳрида қизғин давом этаётган XXXI ёзги Олимпия ўйинларида боксчиларимиз муваффақиятли иштирок этишмоқда.\nБутунжаҳон универсиадаси чемпиони ва Осиё чемпионати совриндори Ҳасанбой Дўсматов (49 кг) ярим финал йўлланмаси учун кечган жангда қозоғистонлик Биржан Жакипов устидан ишончли ғалаба қозонди. Кеча Ҳасанбой ярим финалда америкалик Мигель Нико Хернандез билан куч синашди ва ишончли ғалабага эришиб, финалга йўлланма олди.\nЯна бир «чарм қўлқоп» устаси Рустам Тўлаганов (91 кг) ҳам чорак финалда озарбайжонлик Абдулқодир Абдуллаевни енгиб, медаллар учун курашни давом эттирадиган бўлди. Энди у ярим финалда россиялик Евгений Тишченкога қарши рингга чиқади.\nХуршид Тожибоев (60 кг) Жосеф Кордина (Буюк Британия)ни катта устунлик билан енгди ва чорак финал йўлланмасини қўлга киритди. Лекин у ярим финал йўлланмаси учун мезбонлар вакили Робсон Консеисао билан бўлган жангда имкониятни бой берди.\nМусобақанинг 1/16 финал босқичида ҳамюртимиз Фазлиддин Ғойибназаров (64 кг) конголик Дивал Малонгани техник нокаутга учратди. Фазлиддиннинг нимчорак финалдаги рақиби ҳиндистонлик Манож Кумар бўлади.\nШаҳрам Ғиёсов (69 кг) эса литвалик боксчини енгиб, чорак финалга йўлланма олди. У навбатдаги учрашувни кубалик спортчи билан ўтказади.\nАёллар ўртасида илк маротаба рингга чиққан Ёдгорой рақибига очколар ҳисобида кичик фарқ билан ютқазди. Аммо ҳамюртимизнинг хатти-ҳаракатлари мутахассису мухлисларда илиқ таассурот қолдирди.\nКеча олимпиада дастуридан жой олган бир қатор спорт турлари бўйича баҳслар давом эттирилди. Унда ҳамюртларимиз дзюдо, бокс, енгил атлетика, трамполин бўйича ўз маҳоратларини намойиш этишди.\nЖумладан, дзюдо беллашувларида мамлакатимизнинг номдор полвони, Пекин олимпиадаси кумуш медали совриндори Абдулла Тангриев (+100 кг) саралаш беллашувларида дастлаб самоалик Дерек Суа, руминиялик Даниэл Натеаларни енгди. Чорак финалда Қирғизистон вакилини мағлубиятга учратди. Ярим финалда Япония вакилига ютқазиб қўйди. Бронза медали учун бўлган учрашувда эса бразилиялик спортчидан енгилди.\nЕнгил атлетика бўйича Екатерина Воронина, Ситора Ҳамидова, Екатерина Тунгускова, Нигина Шарипова, трамполин баҳсларида Пекин олимпиадаси бронза медали совриндори Екатерина Хилько майдонга тушди.


Чиқинди йўлаккача чиқди! Нима қилиш керак?\nҲунармандлар имтиёзли кредит ва субсидиялар олади\nБизнесни рўйхатдан ўтказиш учун тўланадиган давлат божи камайтирилди\nФьючерс савдолари қандай ўтказилади\nБожхона органлари: дастлабки қарорнинг қабул қилиниши\nҲокимлар УМШдаги қарздорлар устидан даъво киритиш ваколатига эгалар, лекин бундай қилмаяптилар\nУй олдида шлагбаум ўрнатса бўладими?\nМалака маркази ёрдамга шошилади\nУйда яшовчилар УМШнинг аудиторлик текширувини ўтказишни талаб қила оладиларми?\nКасби – шикоятбозлик\nБарчаси ертўла хусусида\nШоир Бобур Бобомуров ўз муаллифлик ҳуқуқлари ҳимоясини талаб қилмоқда\nКоронавирус етиб бормаган мамлакат борми?\nБухгалтер талабнома ва даъво аризасини юрист иштирокисиз қандай тайёрлаши мумкин\nХорижий валюталар расмий курсининг Ўзбекистон Республикаси сўмига нисбатан динамикаси\nНорма маслахатчи / 2022 йил / № 1 / Биз яшайдиган уй\nКўп қаватли уйлар (хусусий уйларда ҳам шундай) эшиги олдидаги чиқиндилар солинган пакетлар бугунги кунда ҳақиқий эпидемияга айланди. Қўшнининг эшиги тагига ҳазиллашиб бир пакет қўйилса бўлди – дарҳол унинг ёнида яна битта пакет пайдо бўлади. Баъзида чиқинди йўлакда бир неча кун қолиб кетади, ундан бадбўй ҳид таралади, пакет остида шилимшиқ кўлмак вужудга келади. Ана шу антисанитария ҳолати пашша, сувараклар ва каламушлар тарқалишига замин яратади. Одамлар шикоят қилишади: на танбеҳ таъсир қилади, на тушунтириш ишлари. Лоқайд қўшнилар буни жиддий эътиборга олмайдилар (ёки ўзларини тушунмаганга солишади). «Кўп квартирали уйларни бошқариш тўғрисида»ги Қонуннинг 6-моддасида квартиралар оралиғидаги иҳоталанган пиллапоялар ва зинапоялар мулкдорларнинг умумий мол-мулки ҳисобланиши белгиланган. Ноинсоф яшовчилар бу жойларни маиший ахлатхоналарга айлантирса, демак қўшниларнинг ҳуқуқини бузаётган, санитария норма ва қоидаларига амал қилмаган, маъмурий ҳуқуқбузарликлар содир этган бўлишади, зеро, бунинг учун жавобгарлик кўзда тутилгандир.\nҚаттиқ ва суюқ маиший чиқиндиларни тўплаш ва олиб чиқиб кетиш бўйича хизматлар кўрсатиш қоидаларининг (6.02.2019 йилдаги 95-сон ВМҚга 1-илова) 42-бандида ККУнинг умумий фойдаланишдаги жойларида қаттиқ маиший чиқиндиларни тўплаш ва сақлаш жойлари ташкил этилишига йўл қўймаслик белгиланган. Маиший чиқиндилар қўшнининг эшиги ортидаги зинапоянинг панжараси ортига пакетларда эмас, балки бунинг учун махсус ажратилган жойларга, контейнерларга жойлаштирилиши керак. Биз у ахлатхонага етказилмагунга қадар унинг учун жавобгар бўламиз. Йўлка умумий ҳудуднинг ахлатхонасига айланиши керак эмас, у озода сақланиши лозим. Бу ҳудудни ахлатхонага айлантираётганлар санитария қонун ҳужжатлари, санитария меъёрлари, қоидалари ва гигиена нормативларини бузиш фуқароларга базавий ҳисоблаш миқдорининг бир бараваридан 3 бараваригача миқдорда, мансабдор шахсларга эса – 5 бараваридан 10 бараваригача миқдорда жарима солишга сабаб бўлишини билишлари даркор (МЖТК 53-м.). Белгиланмаган жойларга қаттиқ маиший чиқиндиларни ва қурилиш чиқиндиларини ташлаганлик, шунингдек суюқ маиший чиқиндиларни тўкканлик учун ҳам худди шундай жазо чоралари МЖТКнинг 91-1-моддасида назарда тутилган.\nТанбеҳлар ёрдам бермагач, уйда яшовчилар бундай қўшнилардан зимдан ўч олишга ўтадилар – ўзларича уларни ўз ишларидан пушаймон қилмоқчи бўлишади. Масалан, ахлат-чиқиндиларни қўшниларнинг эшиги тагига тўкиб, буни мушукларга тўнкаб қўя қолишади. Ёки пакетни тагидан йиртиб қўйишади. Уни олиб чиқиш учун кўтарганда ичидаги чиқиндилар бутунлай оёқ остига тўкилади – ана энди уни йиғиштириб олинг. Ёхуд пакетларни эшик тутқичига осиб кетишади – эътиборсиз қўшнига яна эшикларни ювиш иши топилади. Ҳатто эшик қўнғироғини чалиб, пакетларни квартира ичига ҳам ирғитишади – қўшни би…ир қийналиб тозалаб олиши учун.\nБу можарога нуқта эса сира қўйилмайди. «Пистирмали уруш» эса яхшиликка олиб бормайди, фақат муносабатлар таранглашгани қолади, холос. Яхшиси, қўшниларга вазиятни ётиғи билан тушунтириш, улар қонунчиликни бузаётганларини, бошқаларнинг ҳуқуқ ва манфаатларига тажовуз қилаётганларини айтиш керак. Барчани тинч-тотув яшашга, йўлакда озодаликка чақириш лозим. Ҳар ҳолда тинчлик билан ҳал қилинган масала натижа беради.\nБу йўл ёрдам бермаган тақдирда, ККУ (УМШ, БК) бошқарув органига ёрдам сўраб мурожаат қилиш керак. Бундан ҳам ҳеч бир натижа чиқмаса, фото ёки видеоматериалларни илова қилган ҳолда участка милицияси ёки санитария назорати органларига ариза ёзиш керак. Аризани бир неча қўшнилар имзолайди. Уй-жой фонди инспекциясига ҳам мурожаат қилса бўлади. Инспекция ККУни санитария нормаларига, қоидаларига ва гигиена нормативларига мувофиқ сақлаш бўйича талабларга ва улардан техник фойдаланиш қоидалари ва нормаларига риоя этилиши устидан давлат назоратини амалга оширади. Унга, шу жумладан жойларнинг мулкдорларига тегишли хизматлар кўрсатишда техник жиҳатдан тартибга солиш соҳасидаги норматив ҳужжатлар талабларига риоя этилиши юзасидан бажарилиши шарт бўлган кўрсатмалар бериш ваколатлари берилган (Қонуннинг 12-м.).


Эрон ядровий дастури бўйича навбатдаги музокаралар 12 майда бошланади\n05 декабр 2020, Тошкент вақти: 03:56\nEU расмийси Хелга Шмид (чапда) ва Эрон вакили Аббос Арагчий Швейцарияда 5 март куни бўлиб ўтган музоқаралар пайтида.\nЕвропа комиссияси Эрон ядровий дастури бўйича музокараларнинг навбатдаги босқичи 12 май куни Венада бошланишини эълон қилди.\nКомиссиянинг билдиришича, Европа Иттифоқининг сиёсий масалалар бўйича мутасаддиси Хелга Шмид Эрон вакиллари Аббос Арагчий ва Мажид Тахт Раванчий билан уч кун мобайнида учрашади. 15 май куни эса музокараларга АҚШ, Россия, Хитой, Франция, Британия ва Германия вакиллари ҳам қўшилади.\nМузокарачилар жорий йилнинг 2 апрель куни Швейцариянинг Лозанна шаҳрида эришилган Теҳрон ядровий дастури бўйича дастлабки келишув асосида якуний шартномани ишлаб чиқиши кутилмоқда. Мазкур шартномани ишлаб чиқишни якунлаш 30 июнга мўлжалланган.\nЭрон ўз ядровий дастурини чеклаши эвазига Ғарб Теҳронга нисбатан жорий этилган санкциялар бекор қилинишини билдирган.


Улли ҳовлидаги улли орзулар...Мансур Қурёзов қўғирчоқбоз. - Nurzamon.uz\nУлли ҳовлидаги улли орзулар...Мансур Қурёзов қўғирчоқбоз.\nХоразм вилоятида нега миллий хунармандчилиги бошка вилоятларга караганда суст ривожланмокда? Нега мехнат вазирлиги,бандлик идоралари,касаба уюшмалари билан етарлича хамкорлик килинмайди? 2017 йилдан бери устахона учун президент фармонида белгиланган ер участкаси сураб мурожаат килган хунармандларнинг аризалари нега кондирилмади? Нега Улли Ховлида хунармандчилик маркази ташкиллаштирилмади,узи умуман Янгиариклик мархум уста Алланазвр ака юртбошимизга шахсан мурожааткилмаганида Хоразмда хунармандчилик маркази булармиди? Халкаро Кукон хунармандчилик фестивалида Хоразм хунармандчилиги шахарчаси нега маьсулиятсиз холда ташкил килиниб,вилоят хунармандчилиги етарли даражада узини курсата олмади? Охирги икки йил ичида Президент совгаси учун утказиладиган Ташаббус курик танловида вилоят хунармандчилиги республикада хатто номинацияга хам эриша олмади? Республика томонидан чет эллардаги халкаро хунармандчилик фестивалларида нега хоразм хунармандчилиги намойиш килинмайди? Миллий хунармандчиликнинг белгиланган 34 йуналишнинг кай бирида Хоразм етакчи? Нега Хоразм хокимлиги охирги уч йил ичида хунармандлар билан учрашмаган? Хокимиятнинг еки бошкарманинг вилоятда хунармандчиликни ривожлантириш буйича бирон стратегияси борми? Нега Хива шахрида бор йуги 20 - 30 фоиз хоразмлик хунармандларнинг ижоди ,колгани бошка вилоятники еки Хитой махсулотлари ханузгача сайехларга сотиб келинмокда...Хоразмда сайёҳларбоп ёдгорлик буюмлари ишланиши кай ахволда? Бошкарма халкаро микёсда фаолият курсатишга хамкорлик шартномалари борми? Махаллий шароитда вилоят миқёсида хунармандларнинг кургазма савдолари нега ташкиллаштирилмайди? Карантин шароитида вилоят махаллаларида хунармандчилик борасида нима ишлар амалга оширилди ? Пандемия кунларида хунармандларга ёрдам тарикасида интернет магазинлар ташкил килиндими....натижа борми?....\nДавлат ёки халкаро грантлар асосида охирги икки йил ичида нима ишлар килинди? Йуколиб кетаётган кайси хунар тури моддий ёки номоддий мерос сифатида кайта тикланди? Ривожланиш стратегиясига бошкармада илмий ёндашув борми? Агар янгиариклик кулол президентимиз Шавкат Мирзиёевга мурожаат килмаганида вилоят бирон катта лойиха булиши мумкинмиди? Нима учун биз оддий хунармандларда бу саволлар туғилаяпти,нахот 4000 га якин хунармандни бирлаштириб,илҳомлантириб ижодий ютукларга даьват киладиган,кетидан эргаштира оладиган халол,маьнавий етук рахбар инсон топилмаса?.......Сенатор ва хоким уринбосарига берган саволларим...\nГапиргандан гапирмаган яхширок,гапиргандим бошимга тегди таёк.. деганларидек.Нима дейсизлар энди кимнинг бошига таёк тегаркан?...\nwww.nurzamon.uz сайти ижодкорларидан:\nХоразм жуда катта санъат, маданият ва хунармандлик маркази ҳисобланган. Хоразм шаҳарларида қадимий Ипак йўлида бутун жаҳонга сотилган ҳунармандлик йўналишларини тиклаш фурсати етиб келди. Булар: кулоллик,сопол идишлар, мис идишлар, ёғоч лавхлар, қошиқлар,ёғоч ўймакорлик, тандирчилик, тикочлар, нақшли ўқловлар, бешик ва бешик анжомлари, баки рўмол, ўрамасам ўлгайман рўмоллари,ипак рўмоллар, шарфлари, бахмал кийимлар, нимчалар, пўстинлар, чўгирмалар, хоразмча тахёлар ҳунармандлик турларини йўлга қўйиш керак. Энг муҳими хоразмда олтин,,,,. кумуш, мис тақинчоқлар ишлаб чиқаришни йўлга қўйилиши керак.


Lochinlar.UZ » Бошкалар » «Навбаҳор» - «Пахтакор». Превью\nОлий лиганинг 23-турида Наманганда пойтахтнинг "Пахтакор" жамоаси меҳмон бўлади. Учрашув анча қизиқарли кечиши аниқ. Чунки "Навбаҳор"нинг "шерлар"дан алами бор. Кўрамиз, бу сафар "лочинлар" қай тарзда ўйин кўрсатар экан!\n1 октябр (якшанба), 18:00\n«Навбаҳор» (Наманган) – «Пахтакор» (Тошкент)\nҲакамлар: И. Танташев (Бухоро), Х. Шодмонов (Бухоро), А. Қўлдошев (Бухоро), Д. Жалимов (Тошкент вил.)\nҚизиғи, ўтган мавсумда ҳам мазкур жамоалар айнан Олий лиганинг 23-турида Наманганда тўқнаш келишганди. Ўшанда жамоамиз 1:5 ҳисобида енгилган эди.\nБу икки клубнинг йўллари олий лигада 51 бор кесишган. Устунлик “Пахтакор” томонида. 34 та ўйинда “шерлар”нинг қўли баланд келган бўлса, 11 та учрашувда “лочинлар” ғолиб бўлишган. Олти учрашувда ғолиб аниқланмаган. Тўплар нисбати “Пахтакор” фойдасига. “Шерлар” шу кунга қадар ўзаро ўйинларда 91 та гол киритиб ўз дарвозаларидан 37 марта тўп олиб чиқишган. Ўзаро ўинларда “Пахтакор” 108 очкони, “Навбаҳор” эса 39 очкони қўлга киритган.\nДастлабки даврада Тошкентда бўлиб ўтган учрашувда "Пахтакор" "Навбаҳор"ни кичик 1:0 ҳисобида мағлуб этганди.\n08.11.2013 «Навбаҳор» - «Пахтакор» 2:2\nЎзаро ўйинлар ҳақида факт: “Навбаҳор” ўз уйида 10 марта бу рақибни мағлуб этган. “Шерлар” эса Намангандан 11 бор ғолиб бўлиб қайтган. Қолган 4та учрашувда дуранг қайд этилган. Охирги беш йилда “Навбаҳор” ўз уйида “Пахтакор”ни мағлуб эта олмаган.\nДарвоқе, «Навбаҳор»-«Пахтакор» учрашуви «Спорт» ва «Наманган» телеканаллари орқали тўғридан-тўғри олиб кўрсатилади.


1993 йилда умумтаълим мактабини аъло баҳолар билан тугатган. 1993-1995 йиллар тумандаги ип йигирув фабрикасида ишчи бўлиб фаолият юритган. 1995 йил май ойида муддатли ҳарбий хизматни ўташга жўнайди ва шу даврда унингқалбида ҳарбийлик касбига ҳавас уйғониб, фаолиятини миллий армиямиз сафида шартнома бўйича давом эттиради. 2000 йил мамлакатимизнинг жанубий сарҳадларида бир гуруҳ жангарилар билан бўлиб ўтган тўқнашувдақаҳрамонларча ҳалок бўлган. Отабек Муҳаммадиев номини абадийлаштириш учун туғилиб ўсган маҳалласи ва у ўқиган мактабга номи берилган ҳамда ёдгорлик ўрнатилган.\nВатан учун қурбон бўлган жигарларим,\nҲурлик учун жонин тиккан жигарларим,\nХотира абадий. Ўтганлар ёди мангу. Уларни хотирлаш, қадрлаш, юрт тинчлиги йўлида жасорат кўрсатганларни эъзозлаш халқимизга хос улуғ фазилат.\nОна Ватан осойишталиги, халқ фаровонлиги учун жонидан кечган, ўз хизмат ва конституциявий бурчига, Ҳарбий қасамёдига содиқ бўлиб, юрти ва халқи учун кўкрагини қалқон қилган, жасорат кўрсатиб, душманга тик боққан ва қаҳрамонларча ҳалок бўлган ҳарбий хизматчиларимиз ҳар он, ҳар лаҳза эъзозимизда, қалбимиз тўрида мангу яшайди. Уларнинг кўрсатган жасоратлари, қаҳрамонликлари мустақиллик ҳавосидан нафас олиб улғаяётган юртимизнинг ёш авлодига катта ўрнак, намунадир. Бундайин жасорат, юртга бўлган муҳаббат, касбига бўлган фидойилик ёшларимиз қалбида ҳарбийлик касбига ҳавас уйғотиб, уни улуғлашга, Ватан ҳимоясига камарбаста бўлишга, акалари каби жасоратга ундашга руҳлантириши, табиий. Мана шундай инсонлардан бири – юрт тинчлиги, сарҳадларимиз осойишталиги йўлида жасорат кўрсатиб, ўз хизмат вазифасини ўташ вақтида қаҳрамонларча ҳалок бўлган марҳум сержант Отабек Муҳаммадиевни хотирлаб, у ўқиган мактаб, вояга етган маҳалласи ва хонадонига ташриф буюрдик, уни билганлар ҳамда яқинлари билан суҳбатлашдик.\n«СОДИҚ САФДОШ, ИШОНЧЛИ ДЎСТ ЭДИ»\nКитоб тумани мудофаа ишлари бўлими бошлиғи майор Жаҳонали Ғуломов ҳамроҳлигида марҳум сержант О. Муҳаммадиев ўқиган мактаб томон йўл олдик. Ёнимдагилар ўзаро суҳбатлашиб кетишяпти. Мен эса хаёлга берилдим. Отабек Муҳаммадиев билан бирга хизмат қилиш, ундан соҳа сир-асрорларини ўрганиш, панд-насиҳатларини эшитиш менга ҳам насиб этган. Ҳа, мен бу олижаноб инсон билан бир сафда хизмат қилганман. Ўша дамларни кўз олдимга келтиришга, хотирлашга уриндим.\nБу инсон ўзининг одамийлиги, кенг дунёқараши, вазифасига масъулияти, умуман, ҳар қандай вазиятда ўз ёрдамини аямаслиги билан жамоада ҳурмат топган эди. У ўз соҳасининг билимдони, тажрибали мутахассис эди. Спорт билан шуғулланиш унинг энг севимли машғулотларидан бўлган. Бўш вақтида уни фақат спорт майдончасидан топиш мумкин эди. Доимо юзида балқиб турган табассум самимиятидан дарак берарди. У фидойи, кўнгли тоза, юксак инсоний фазилатлар соҳиби эди. 2000 йилда жанубий сарҳадларимизда бир гуруҳ жангариларга қарши курашда жонбозлик кўрсатиб, юртимиз осойишталигини таъминлашга муносиб ҳисса қўшди. Ўша машъум воқеадан икки кун олдин у билан бирга тушлик қилган эдик. Кейин биз бошқа-бошқа гуруҳлар билан вазифани бажаришга жўнадик. Хайрлашиб, бир-биримизга омад тилаб кетаётганимизда у менга қараб (биз аслида битта тумандан эдик) «Қайтганимиздан кейин Китобнинг энг баланд тоғида ош қилиб бераман», деганди. Ўшанда у эндигина 24 ёшга кирганди, уйланганига эса атиги 8 ой бўлганди. Бу гап ҳали-ҳануз қулоқларим остида жаранглайди. У ана шундай олижаноб инсон, содиқ сафдош, ишончли дўст эди.\n«СИЗЛАРНИНГ ЖАСОРАТИНГИЗ – БИЗЛАРГА ЎРНАК»\nҲамроҳим «мана, мактабга ҳам етиб келдик», дея хаёлларимни тўзғитиб юборди. Пештоқига 11-умумтаълим мактаби, деб ёзилган дарвоза олдида бизни анча одам, қўлига гулдаста тутган ўқувчилар кутиб турарди. Жануби-ғарбий махсус ҳарбий округ тарбиявий ишлар бошқармаси масъул офицери майор Лочин Равшанов, туман «Нуроний» хайрия жамғармаси раиси Мелик Бурхонов, «Камолот» ёшлар ижтимоий ҳаракати туман кенгаши раиси Набижон Мажидов, туман мудофаа ишлари бўлими бошлиғининг ўринбосари капитан Ҳамид Жаъфаров, мактаб директори Хосият Абдиева ҳамроҳлигида таълим муассасаси ҳовлисига кирдик. Мактаб биносининг биринчи қаватида «Сизларнинг жасоратингиз – бизларга ўрнак!» номли ёдгорлик ўрнатилган. Унга Отабек Муҳаммадиевнинг мармар тошга ўйиб ишланган расми қўйилган.\n– Бу ёдгорлик олдидан ҳар куни ўтамиз, – дейди 7-синф ўқувчиси Дилшод Абдуқодиров. – Ҳар сафар у кишининг кўрсатган жасоратини ёдга оламиз. Унинг қилган қаҳрамонликларидан қалбимиз фахр ҳиссини туяди. Шундай инсон туғилиб ўсган қишлоқда вояга етаётганимдан ғурурланаман. Унинг жасорати, хотираси қалбимизда мангу яшайди.\nМактаб директори Х. Абдиева Отабек Муҳаммадиев 1-синфдан 3-синфгача ўқиган ва унинг номи берилган синфга бошлади, бизни. Синфда ўқувчилар, Отабекни ўқитган ўқитувчилар ва синфдошлари ўтиришган экан. Бизни кўрган ўқувчилар ўринларидан туриб, саломлашишди. Ёзув тахтаси ёнида қаҳрамоннинг расми ва у ҳақдаги маълумотлар келтирилган катта плакат осиб қўйилган. Синфхонадаги энг охирги партада ўтирган икки нафар ёши катта аёл эътиборимни торт¬ди. Секин мактаб директоридан «булар ким?» дея сўрадим. Билдимки, уларнинг бири – Малика Муродова қаҳрамонимизни 1-синфга қабул қилган, унга ёзиш ва ўқишни ўргатган биринчи устози экан. Мастура Ваҳобова эса 4-синфдан 10-синфгача унга она тили ва адабиёти фанидан дарс берган. Улар билан узоқ суҳбатлашдик.\n– Отабекнинг 1-синфга келган илк онлари ҳамон кўз ўнгимда, – дейди М. Муродова. – Пўримгина кийиниб олган, бақувватгина йигитча эди. У билим олишга жуда ҳам чанқоқ бўлган. Сабабсиз дарс қолдирмасди. Қўшимча дарсга ҳамиша қатнашарди. У жуда камтар ва уятчан, яъни тортинчоқроқ эди. Яна бир хислати у ҳамиша озода юрарди, ҳатто дафтар ва китобларини ҳам тоза тутарди. Ҳуснихати чиройли эди. Ҳарбийликда юрган кезлари таътилга келса, албатта мактабга кириб, биздан ҳол-аҳвол сўрашни, чиройли гулдаста совға қилишни унутмасди. Отабекнинг хотираси ҳамиша кўнглимиз тўрида сақланиб қолади.\nУнинг синфдошлари – Зафар Азамов, Дилафрўз Эгамова, Шерзод Хидиров, Хуршида Сирожова, Суннатулло Жумановлар ҳам у ҳақдаги фикрлари билан ўртоқлашишди.\nМактабдаги учрашувдан катта таассуротлар олдик. У ердан чиқиб, Отабек Муҳаммадиев туғилиб, вояга етган хонадон томон йўл олдик.\n«АМАКИСИНИНГ ЖАСОРАТИНИ ЭРТАК ҚИЛИБ АЙТИБ БЕРАМАН»\nБизни қаҳрамоннинг акаси Озод ака дарвоза олдида кутиб олди. Унинг ҳамроҳлигида ичкарига кирдик. Китоб тумани мудофаа ишлари бўлими ҳарбий хизматчилари ҳамда давлат ва жамоат ташкилотлари вакиллари эсдалик ва қимматбаҳо совғаларни унинг яқинларига топширди. Бир муддат ҳол-авҳол сўрашишдан кейин Отабек Муҳаммадиев болалигидан яшаган, дарс тайёрлаган хонага кирдик. Хонада унинг ҳарбий либоси илинган, жавон пештоқига суратлари териб қўйилган. Меҳмонлар ва қаҳрамоннинг яқинлари стол атрофида ўтириб, унинг суратларини томоша қилишди, Отабекнинг болалиги, инсоний фазилатлари хусусида узоқ суҳбатлашишди.\nШу пайт мактаб кийимидаги чамаси 14-15 ёшлардаги ўсмир йигитча хонага салом бериб кириб келди ва бувиси Тошбиби аянинг олдига борди. Мен ундан кўз узолмасдим. У Отабек аканинг худди ўзи эди, ҳатто ҳаракатлари ҳам. Тошбиби ая унинг юз-кўзларидан ўпиб, эркалаб «мана менинг Отабегим, у ўлмаган, энди 15 ёшга кирди», дея кўзига ёш олди. Ўтирганлар бир-биримизга қарадик. Шунда онахон кўз ёшларини артиб, секин гапира бошлади.\n– Бу катта ўғлим Озоджоннинг фарзанди. Отабекжон вафот этганида у икки ёшда эди. Унинг кўзлари, юз тузилишлари худди Отабекжонимникидек эди. Шу боис Отабек ҳам уни қаттиқ яхши кўрарди. Хизматидан телефон қилганида ҳам ҳамиша биринчи бўлиб уни сўрарди, унга совғалар олиб келарди. Катта бўлгани сари амакасига ўхшаб боряпти. Унга амакисининг ҳаёти, кўрсатган жасорати, касби ҳақида кўп сўзлаб берганман. Унинг босиб ўтган қисқа, аммо шарафли ва мазмунли ҳаётини эртак қилиб айтаман.\nТошбиби ая узоқ гапирди. Ўғли Отабек Муҳаммадиевнинг туғилганидан то қаҳрамонларча ҳалок бўлган кунигача бўлган барча воқеаларни бир йиғлаб, бир кулиб, бир хўрсиниб айтиб берди. Ҳа, оналар бардошли, сабрли бўлишади. Ҳовлида чопқиллаб юрган невараю эваралари, атрофида гирдикапалак қизу келинлари, Отабекжоннинг ўрнини билдирмасдан парвона ўғиллари унинг ҳаётига мазмун бағишлашяпти.\nОтабек Муҳаммадиевнинг акаси Озод Муҳаммадиев ҳам укасининг вафотидан сўнг айнан у хизмат қилган ҳарбий қисмда шартнома бўйича хизмат қилган, айни пайтда нафақада. Укаси капитан Жонибек Муҳаммадиев айни пайтда ҳам Қуролли Кучларимиз сафида акалари каби ҳарбий хизматда. Яна бир гап, 15 ёшли Зуҳриддин билан суҳбатлашганимизда унинг ҳам келажакда амакиси каби ҳарбий бўлишни мақсад қилганини билиб олдик.\nОтабек Муҳаммадиев яшаган хонадондан чиқиб кетарканмиз, инсон қадри азиз, унинг жасорати мангу эканлигига яна бир бор ишонч ҳосил қилдик.


Ҳарбий исён рақамларда: Эрдўғонни ағдаришга уриниш Туркияга қанчага тушди - 05.08.2016, Sputnik Ўзбекистон\nРИА Новости агентлиги уч ҳафта муқаддам, яъни 16 июлга ўтар кечаси юз берган давлат тўнтаришини амалга оширишга уриниш Туркияга қанчага тушганини ҳисоблаб... 05.08.2016, Sputnik Ўзбекистон\n11:04 05.08.2016 (янгиланди: 13:02 05.08.2016)\n© AFP / BULENT KILICТуркия байроғи\nРИА Новости агентлиги уч ҳафта муқаддам, яъни 16 июлга ўтар кечаси юз берган давлат тўнтаришини амалга оширишга уриниш Туркияга қанчага тушганини ҳисоблаб чиқди.\nТОШКЕНТ, 5 авг — Sputnik. Туркия президенти Тойиб Эрдўғонга қарши исён юзлаб одамлар ўлимига олиб келди, молиявий йўқотишлар эса миллиардлаб долларларда ўлчанмоқда. Исён туфайли ўз жойидан айрилганлар қанча: оммавий "тозалаш" ишлари исёнчилар "уяси" саналмиш армия билан бир қаторда, мамлакатдаги деярли барча муассасаларни қамраб олди, деб ёзади нашр.\nЙўқотишлар: одамлар ва пуллар\nЭнг сўнгги маълумотларга мувофиқ, исён оқибатида мамлакатнинг 246 нафар фуқароси ҳалок бўлган. Икки мингдан зиёд киши жароҳатланган. Бу статистикада исёнчилар томонида бўлган кишилар ўлими ҳисобга олинмаган.\nТуркия Ҳарбий Денгиз флотининг 14 кемаси йўқолиб қолди\n19 Июл 2016, 19:07\nМамлакат иқтисодиётига ҳам жиддий талафот етган.\n"Агар биз барча самолётлар, вертолётлар, қурол-аслаҳалар, бомбалар ва (вайрон қилинган) биноларни пулга чақадиган бўлсак, етказилган зарар миқдорини камида 300 миллиард лир (100 миллиард доллар) деб айтиш мумкин" — дея баёнот қилди Туркия Савдо ва божхона вазири Бюлент Тюфенкчи.\nВазир айтилган зарар миқдори аниқмаслигини, у янада кўпроқни ташкил қилиши мумкинлигини ҳам қўшимча қилди.\n"Кўплаб чет элликлар мамлакатимизга ташрифини бекор қилди. Афсуски, исёнчилар Туркиянинг обрўйига жиддий путур етказдилар. Бизнинг кўчаларимизда танкларни ва паралмент қандай қилиб бомбардимон қилинганини кўрган одамлар Туркияга қайтиб келмайдилар", — дея иқтибос келтирган вазир нутқидан Hurriyet нашри.\nМинглаб одамлар ҳибсга ва қамоққа олинди\nДавлат тўнтаришини амалга оширишга уринишдан кейин Туркияни ҳибсга олиш "уммони" қоплаб олди. Маълумотларга кўра, июль ойи охирига қадар қўлга олинганлар сони 25 мингдан ошиб кетган.\nТуркия ҳукумати ҳарбий исёндан кейин 11 мингга яқин кишини паспортдан маҳрум қилди\nТуркия Ички ишлар вазири Эфкан Оланинг сўзларига кўра (унинг сўзларидан Анадолу агентлиги иқтибос келтирган) исён рўй берган вақтдан бошлаб 26 мингга яқин киши қўлга олинган. Шулардан 10 мингга яқини ҳибсга олинган.\nОммавий ҳибсга олиш ишлари, бошқалар билан бир қаторда, юқори лавозимга эга мансабдорлар орасида ҳам олиб борилган. Масалан, Анқара прокуратураси томонидан 44 киши, шу жумладан, губернаторлар, вице-губернаторлар ва бошқа раҳбарларни ҳибсга олиш учун ордер чиқарилган.\nМансабдорланинг барчаси исённи ташкил қилганликда айбланаётган, мухолифатчи имом Фатхулла Гюлен билан алоқадорликда гумонланмоқда.\nТуркия ҳукумати паспортлар орқали ҳам зарба беришни унутмади. Ички ишлар вазири сўзларига мувофиқ, мамлакатда 74562 кишининг паспорти бекор қилинган.\nГенералларнинг тахминан тенг ярми "тозаланган"\nЭнг кенг кўламдаги тозалаш ишлари олий армия қўмондонлигида бўлиб ўтди. Исённи амалга оширишга уринишдан кейин 163 нафар генерал ва адмираллар (умумий миқдорнинг 40%и) қўлга олинди. Мамлакат пиёда қўшинларидаги 198 нафар генералдан 87 нафари, Ҳарбий Ҳаво кучларидаги 72 нафар генералдан 30 нафари, Ҳарбий Денгиз Кучларида эса 55 адмиралдан 32 нафари ишдан ҳайдалди. Туркиянинг Resmi Gazete расмий нашрида чоп этилган маълумотларга кўра, жами 1684 нафар офицерлар ишдан бўшатилган.\n167 нафар генераллар янги лавозимларга тайинланган. Пиёда қўшинлари қўмондонлигида — 94 генерал, ҲҲК — 44, ҲДК — 22 адмирал янги тайинловлар олган.\nБундан ташқари 6 генерал ва 1 адмирал Истамбулдаги Ҳарбий-тиббий академиядаги тузилмаларга тайинлов олган.\nЭрдўғон Туркия ҳаво ҳудудида патрул парвозларни амалга оширишга буйруқ берди\n18 Июл 2016, 12:58\nКўплаб ҳарбийлар ҳозирга қадар қидирилмоқда. Рейтер агентлиги (Туркия Мудофаа вазири Фикри Ишик баёноти асосида) берган маълумотга кўра, давлат тўнтаришини амалга оширишга уриниш иши бўйича 311 нафар ҳарбий, шу жумладан 9 нафар генералга нисбатан қидирув эълон қилинган.\nҲукуматнинг ишонтириб айтишига қараганда, бу ишларнинг ҳеч бири мамлакат қуролли кучлари жанговор тайёргарлиги ҳолатига мутлақо таъсир этмайди. "Армия тозалангач… у янада ишончли бўлади, унинг жангда самарадорлиги ортади", — дея баёнот қилган Туркия ТИВ раҳбари Мавлют Чавушоглу.\nТурк армияси — сон жиҳатдан НАТОда иккинчи ўринда туради. 2014 йилги маълумотларда Туркия армияси сони 610 минг кишини ташкил қилган, ундан кейинги ўринларда турган француз ва Британия армияси турк армиясига нисбатан уч карра камдир.\nБўшатишлар: губернаторлардан тортиб футболгача\nИшдан олиб ташлашлар фақат ҳарбий соҳада рўй бераётгани йўқ. Туркия Бош вазири Биноли Йилдирим берган хабарга мувофиқ, давлат тўнтаришини амалга оширишга уриниш иши юзасидан ўтказилган суриштирувлар доирасида 58611 киши ишдан четлатилган.\nАнадолу агентлиги ундан ҳам кўпроқ киши ўз ишидан маҳрум бўлгани ҳақида ёзган. Нашрда эълон қилинган маълумотларга кўра, 66 минг давлат хизматчилари ўз лавозимларидан четлатилган, "тозалаш" ишлари барча вазирлик ва муассасаларга "тегиб" ўтган.\n4 Август 2016, 18:36\n"Тозалаш" ишларининг энг кўп қисми Таълим вазирлиги тизимида рўй берди — 43 минг кишига яқин. Туркия ҳукумати, мухолифатчи имом Фатхулла Гюленга шу соҳа кўпроқ тегишли, деб ҳисобладилар чоғи. Бундан ташқари, 1669 та ўқув муассасалари ва ётоқхоналарни ёпиш ҳақида қарор қабул қилинди, дея хабар берган Haberturk телеканали.\nУндан кейинги ўринларда ИИВ (8,8 минг), Соғлиқни сақлаш вазирлиги (5,6 минг), Молия вазирлиги (1,5 минг) ва Диний ишлар бўйича бошқарма (1,1 минг) келмоқда.\nМудофаа, энергетика, ижтимоий муҳофаза, қишлоқ хўжалиги ва транспорт вазирликларида мингга яқин ходимлар ишдан бўшатилган.\nSaba газетаси, шунингдек, Туркия миллий авиаташувчиси бўлмиш Turkish Airlines компаниясининг юздан зиёд ходимлари ишдан бўшатилгани ҳақида хабар берган. Маълумотларга кўра, улар орасида компания раҳбарлари ҳам бор.\nТозалаш ишлари, бир қарашда сиёсатдан узоқ бўлган соҳа — спортни ҳам айланиб ўтмади. Ҳарҳолда, турк футболи йўқотишларни бошдан кечирди.\n"Туркия футбол федерацияси 94 ходим, шу жумладан, арбитрлар, уларнинг ёрдамчилари, регионал ҳакамлар қўмитаси аъзолари ҳамда кузатувчилар билан муносабатларни узишга қарор қилди", — деб хабар қилган ташкилот.\nОАВ ҳам шарманда қилинди\nИсён туфайли журналистлар ҳам таъқибга олинди. Турк ҳукумати уч ахборот агентликлари, 16 ТВ каналлари, 23 радиостанциялар, 45 газета ва 15 журналларни ёпишга фармон берди. 20 дан ортиқ ахборот-сайтларига кириш блокировка қилинди, 29 нашриёт лицензиядан маҳрум қилинди.\nЖурналистларни ҳимоя қилиш Қўмитаси маълумотларига мувофиқ, Туркия ҳукумати 88 нафар ОАВ ходимларини ҳибсга олиш учун ордер чиқарган. 330 нафарга яқин журналистлар аккретидациядан маҳрум бўлган.\nҚўмита Туркиядаги ОАВ соҳасида рўй бераётган ҳодисаларга "Жодугарлар ови" деб ном берди.\n"Ҳукумат дарҳол барча қўлга олинган журналистларни озод этиши лозим. Биз шунга чақирамиз", — дейди Қўмитанинг Европа ва Марказий Осиё бўйича мувофиқлаштирувчиси Нина Огнянова.\nУч ойлик Фавқулодда вазият\nТуркия ҳукумати исёндан сўнг инсон ҳуқуқлари соҳасида бир қатор кескин ўзгартиришлар киритишини эълон қилди.\nҲар ҳолда, 15-16 июл ҳодисаларидан кейин бир қатор қатъий чоралар ҳақида гап очилди. Мисол учун, ўлим жазосини қайтариш ҳақида.\nГермания: ўлим жазоси мавжуд мамлакат ЕИга аъзо бўла олмайди\n"Фуқароларнинг 57% шуни истайди, ва парламент бу учун овоз берса, ўлим жазоси киритилишига ҳеч ким қаршилик кўрсата олмайди", — деб баёнот қилган Эрдўғон RaiNews24 итальян телеканали эфирида.\nЭрдўғоннинг бу сўзлари Ғарбда кескин танқид қилинди. Европа Комиссияси раиси Жан-Клод Юнкер, масалан, агар Туркия ўлим жазосини қайта тиклайдиган бўлса, Европа Иттифоқи мамлакатнинг европа блокига кириш учун бошланган жараёнини тўхтатишини маълум қилди.\nҲозирча бу масала бўйича қарор қабул қилингани йўқ, лекин Туркияда уч ой давомида фавқулодда ҳолат давом этади. Эрдўғон сўзларига кўра, бу исёнга алоқадорларга қарши самарали ва тез чоралар кўриш учун амалга оширилган. Шу билан бирга, турк етакчиси бу ҳолат демократия, инсон ҳуқуқлари ва эркинликларига зарар етказмаслиги, аксинча уларни мустаҳкамлаши ҳақида фикр билдирган.\nАйтганча, Туркия ҳукумати Фавқулодда ҳолат бекор қилинишини кечиктирмасликка ваъда берган.\n"Биз фавқулодда ҳолатни иложи борича тезроқ — узоғи билан 6-7 ҳафта ичида бекор қиламиз деган умиддамиз", — деб айтган Туркия Бош вазири ўринбосари Нўмон Куртулмуш NTV телеканали эфирида.


1440 йил 12 жумадис сони | 2019 йил 17 февраль, якшанба\nМуҳаммад ал-Бухорий ал-Ҳарбий\nМуҳаммад ал-Бухорий ал-Ҳарбий -\nАбу Бакр Муҳаммад ибн Аҳмад ал-Бухорий ал-Ҳарбий ҳам Бухоро аҳлидан. Катта боболарининг исмлари Ҳарб бўлганлиги учун бу кишига шу нисбат берилган. Абу Али Солиҳ ибн Муҳаммад ал-Бағдодий, Фазл ибн Бисом ва Иброҳим ибн Маъқалдан ҳадис ривоят қилганлар. Ўзларидан эса Абу Абдуллоҳ ал-Ғунжор ал-Ҳофиз ҳадис ривоят қилганлар. Ҳижрий 354 (милодий 966) йилнинг муҳаррам ойида вафот этганлар.\nваллоҳу аълам 2182\nмакруҳи таҳримий 1629


1. Мирзиёев ва Атамбаев «Man Auto-Uzbekistan»га ташриф буюрдилар\n2. Ўзбекистон туризмининг бугуни ва эртаси\n3. Генерал Дўстумни сиёсий майдондан чиқариб юборишдан ким манфаатдор?\n5. Коррупция илдизи билан йўқ бўлади: Мирзиёев «Коррупцияга қарши кураш тўғрисида»ги қонунни имзолади\n6. Ҳар бир гектар майдонга 5 та янги иш ўрни: Наманган тажрибаси Ўзбекистонда бандлик муаммосини ҳал этади!\n7. Венесуэлада нархлар бир йилда беш баробар ошди!\n9. "Беларусь президенти февралда Тошкентга келади" деган хабарлар тасдиғини топмади!\n13. Қозоғистонликлар маошларини олиш учун прокуратурага боришга мажбур бўлишмоқда!\n14. Россияда Ўзбекистон маданият кунлари бўлиб ўтади\n15. Тожикистонда қор кўчкиси оқибатида етти киши қурбон бўлди\n29 январь куни қутқарувчилар Душанбе-Хўжанд автотрассасидаги 150 метр чуқурликдаги жарликдан тўрт кишининг жасадини топишди, бир қурбон машинасида қўчки остида қолган ҳолда топилди. Яна икки киши эса бугун Хоруғ-Ишкашим автотрассасида рўй берган кўчки оқибатида ҳалок бўлган.


Ер эгаларини қандай муаммолар қийнамоқда?\nЎзбекистон фермер, деҳқон хўжаликлари ва томорқа ер эгалари кенгаши, бир қатор вазирликлар ҳамда мутасадди ташкилот, ҳокимлик вакилларидан ташкил топган ишчи гуруҳ Навоийда бўлди.\nДастлаб, вилоят ҳокимлигида ишчи гуруҳнинг туманларга чиқиши олдидан йиғилиши ўтказилди. Йиғилишда аҳоли томорқаси ва ғалладан бўшайдиган майдонларга такрорий экинлар экиш ишларини ташкил этишда эътибор қаратилиши лозим бўлган масалалар, аҳолига бу борада зарур амалий кўмак бериш борасида сўз юритилди.\nИшчи гуруҳ аъзолари туманларга чиқиб, уйма-уй юриш орқали томорқалардан унумли фойдаланиш бўйича тавсиялар бермоқда. Аҳоли билан юзма-юз мулоқот қилиб, уларни қийнаётган муаммо ва камчиликларни ўрганмоқда, таклифларни эшитмоқда.\nХусусан, вилоятнинг Кармана туманидаги маҳаллалардаги ҳолат ўрганиб чиқилди.\nТумандаги “Каттамачит” МФЙда яшовчи Ғафуржон Файзуллаев ака-укалари билан биргаликда тўртта лойиҳа асосида тижорат банкидан 120 миллион сўмлик кредит олиб, “Export Fish Produkt” МЧЖ билан шартнома тузган.\nШартномага кўра Ғафуржон Файзуллаев хонадонига тўртта сунъий ҳавза қурилиб, 6 минг 400 дона африка лаққа балиғи чавоқлари етказилди. Туман бўйича 21 та хонадонга худди шу усулда балиқхона қуриб берилган. Биргина “Агробанк”нинг ўзига 6 маҳалла бириктирилган бўлиб, тумандаги 323 хонадонга 3 миллиард 300 миллион сўмдан ортиқ маблағ ажратилган. Шундан 77 фоизи кам таъминланган оилаларга берилмоқда.\n– Бир ой олдин 1,5 тонна балиқ олдик, 6 ойда балиқларимиз бир килограммлик бўлади, – дейди Ғафуржон Файзуллаев. – Демак, ана шу 1,5 тонна балиғимиз 6 ойда 22 миллион, бир йилда 45 миллион сўм даромад беради. Балиқлар етилгач, килограммига 15 минг сўмдан тўлаб, таъминотчимизнинг ўзи қайтариб сотиб ҳам олади. Бу йил яна тадбиркорлигимизни кенгайтириб, иссиқхона ҳам қилмоқчимиз.\n“Арабхона” маҳалласида яшовчи Учқун Жаҳонов ҳам 10 сотихлик томорқасида ўз ҳисобидан иссиқхона қуриб, 4 сотихига картошка, 3 сотихига бодринг, қолган 3 сотихига эса помидор эккан. Помидор ниҳолларининг орасига булғор қалампири экиб, шу кунга қадар булғор қалампирининг ўзидан 10 миллион сўмдан ошиқ фойда кўрган. Картошкадан ҳам 7,5 миллион сўм даромад қилган. Картошкани тугатиб, унинг жойига яна жайдари помидор эккан.\n– Иссиқхоналаримиз икки услубда қурилган, – дейди Учқун Жаҳонов. – Масалан, термос усулидаги иссиқхонамизнинг маҳсулотлари 15 кун олдин тайёр бўлади. Булардан ташқари помидор ва булғор қалампирининг ниҳолларини ҳам бутун маҳаллага етиштириб берамиз. Йиллик даромадимиз 50 миллион сўмни ташкил қилади.\n– Туман аҳолисининг реал даромадларини ошириш учун “Ҳар бир оила – тадбиркор” дастури доирасида қатор лойиҳаларни қўллаб-қувватламоқдамиз, – дейди Кармана туман ҳокимлиги иқтисодиёт ва саноат бўлими бошлиғи Шерзод Зайниддинов. – Шу кунга қадар 22 хонадонга тижорат банкларидан 660 миллион сўмлик кредит олишида кўмаклашдик.\n“Арабхона” маҳалласи аҳолиси 100 фоиз деҳқончилик билан шуғулланади. Бу дегани шу маҳаллага тегишли 84,1 гектар ернинг ҳар бир қаричи даромад келтирмоқда. 36 хонадонга 8 фоизлик имтиёзли кредит билан иссиқхона қуриб берилди.\nШу маҳалладаги Дилором Файзиева ҳам оиласи билан 10 йилдан буён гулчилик билан шуғулланади. 6 сотих ерга оилавий бюджетидан 3 та иссиқхона қуриб, эртапишар ва кечпишар бодринг ҳамда 4 минг 600 дона гладиолус эккан. Тошкентдан олиб келинган гладиолусларнинг ўзидан ҳозиргача 3 миллион сўм соф фойда кўрган.\n– Ҳар йили гул экиб, сотувга чиқарамиз, – дейди Дилором Файзиева. – Турфа гуллардан парвариш қилиб, тажриба орттиряпмиз. Бу йил гладиолус экдик, тугаши билан унинг жойига хризантема экамиз. Сентябрга хризантемаларимиз бозорга чиқади. Гладиолус гулларининг донасини 2-2,5 минг сўмдан сотдик.\nШу маҳалланинг яна бир хонадонига ташриф буюрилди. Бободеҳқон Ҳусен Нуримов билан учрашилди. Паррандачилик билан шуғулланишни бошлаган тадбиркор оила соҳиби апрель ойида 8 фоизлик 30 миллион сўм кредит олиб, дастлаб 1 минг 340 та, кейинчалик 1 минг 500 та жўжа олиб тадбиркорликни бошлаган.\nПарранданинг дастлабки етилганларини сотувга чиқарилди. Товуқларнинг ҳар бирини 8,5 минг сўмдан топширилди. Шу билан барча харажатлар қопланди. Тадбиркорнинг ўзининг таъкидлашича яна 35 кунда фойдага киради.


Уруш фахрийси китоб ёзмоқчи\nПастдарғомлик Шаққос Ҳасановни Самарқандда кўпчилик пиру бадавлат отахон сифатида танийди, ҳурмат қилади. Иккинчи жаҳон уруши қатнашчиси, ҳаётини ёш авлодга таълим-тарбия беришга бағишланган бу отахон 96 ёшда ҳам фарзанду набираларига бош бўлиб, ёшларга тажрибаларини ўргатиб келмоқда.\n– Табиб табиб эмас, бошидан ўтказган табиб, деган гап бор халқимизда, – дейди Шаққос бобо. – Биз тенги авлоднинг бошимиздан не-не савдолар ўтмади, дейсиз. Мана, бугун бахтли болалик деган гаплар пайдо бўлди. Бизнинг болалик чоғимиз турмуш машаққатлари, очарчилик, оғир меҳнат билан ўтган. Далада туғилиб, далада ўсганмиз. Энди вояга етдик деганимизда, пешонамизда бор экан, уруш кўрдик. Юртимиздан олисларда қон кечиб, жангларда иштирок этдик. Кўз кўриб, қулоқ эшитмаган азоб-уқубатларни кўрдик. Ризқимиз узилмаган экан, кўпчилик бўлиб кетиб, камчилик қайтиб келдик. Урушдан кейинги ҳаётимиз ҳам осон кечмади. Шу тарзда ҳаётнинг ўзи тарбиялаб, йўлга солди бизни...\nШаққос Ҳасанов урушдан кейин Пастдарғом туманидаги мактабларда ўқитувчилик қилди. Мактаб директори бўлди, жамоа хўжалигида ишлади. Ҳалол меҳнати, ташаббускорлиги билан эл ўртасида ҳурмат-эътибор қозонди. Оиласи нафақат Манғитобод маҳалласида, балки тумандаги намунали хонадонлардан ҳисобланади. Бугун Шаққос бобонинг фарзандлари ҳам пенсия ёшига етиб, нуронийлар қаторига кирган, невара-чевараларининг ҳисобидан баъзан адашиб ҳам кетади.\n– Яратганга шукр, ўзим ҳам бобоман, набираларим бир этак, – дейди отахоннинг фарзанди Абдухолиқ ака. – Лекин ҳали ҳам бирор иш ёки маърака масаласида отамдан маслаҳат сўрайман, бирор жойга борадиган бўлсам, дуоларини олиб, йўлга чиқаман. Яқинда ёнларига чақириб, қўлимга беш-олти дафтар тутқаздилар. Варақлаб кўрдим – мақоллар, ҳикматли сўзлар, ўзлари кўрган, эшитган воқеа-ҳодисаларни ёзган эканлар. “Мана шуни битта китоб қилмоқчиман, нашриётга борайлик”, дедилар. Ўзим олиб бориб кўрсатаман, дейишимга қарамай ўзим тушунтиришим керак, деб туриб олдилар. “Нуроний” жамғармаси Самарқанд вилояти бўлимига бирга бориб, дафтарларни кўрсатдик, китоб қилишга ёрдам беришларини айтишди.\nОтахоннинг қўлёзмаларини варақлаймиз. “Билим – олтиндан қиммат, қиличдан кескир”, “Дўсти бўлмаган одам мевасиз дарахтга ўхшайди”, “Тиши чиққан болага чайнаб берган нон татимас”, “Кўнгил кўнгилга тўғри келса, икки тош орасида бўлса ҳам топишади”, “Экиш вақтида ухлаб қолган деҳқоннинг йиғиш вақтида кўзи қон бўлади”, “Ер ковлаган ош ейди, гап ковлаган тош”...\n– Бу гаплар умрим давомида кўрган-кечирганларим хулосаси, – дейди Шаққос бобо. – Айтдимку, ҳаётнинг ўзи мураббий, ҳар қандай инсонни тарбиялаб, йўлга солади. Лекин буни ўз вақтида англасак яхши, кеч қолсак, ёшликни, унинг ғанимат дамларини бой бериб қўямиз. Бошимиз деворга урилмаслиги учун унинг чорасини кўриш лозим. Бунинг чораси эса илм-ҳунар эгаллаш, тўғри ва ҳалол яшаш. Бировнинг ҳақига хиёнат қилмаган, борига сабр қилиб яшаган, роҳатни меҳнатда деб билган инсон ҳеч қачон кам бўлмайди.\nОтахон билан бу суҳбатимиз у киши бир неча кун олдин Самарқанд шаҳрига келганда бўлганди. Куни кеча Президентимизнинг Иккинчи жаҳон уруши қатнашчиларини рағбатлантириш тўғрисидаги фармони ҳамда Хотира ва қадрлаш кунига тайёргарлик кўриш бўйича қарори эълон қилингач, Абдухолиқ акага қўнғироқ қилиб, Шаққос бобога бу ҳақда айтдик.\n– Ҳозиргина телевизорда ҳам эшиттиришди, – деди отахон. – Бошим кўкка етди. Президентимизни дуо қилиб ўтирибман. Ўтган йил Тошкентда бўлган байрам тадбирига бориб, у киши билан кўришгандим. Бир йилдирки, ўша учрашувлар завқи билан яшаяман. Худога шукр, бу йилги байрамларга ҳам эсон-омон етказди. Насиб этса, албатта, Самарқандга, пойтахтга бориб қуролдош дўстларим билан кўришаман.


Таъкидланганидек, қонун лойиҳаси билан пенсия ва нафақаларни тайинлашда бир қатор имтиёзлар белгиланмоқда. Хусусан, 2021 йил 1 июндан бошлаб, пенсияларни тайинлашда шахснинг иш ҳақи ва меҳнат стажи тўғрисидаги маълумотларнинг электрон базаси юритилмаган давр — 2005 йилдан аввалги йиллар учун иш стажи шахснинг меҳнат дафтарчасидаги мавжуд ёзувлар асосида, ҳеч қандай тасдиқловчи ҳужжатлар талаб этилмасдан ҳисобланади.\nҚонун лойиҳаси билан уч йил ва ундан аввал тайинланган, қайта ҳисобланган пенсия ва нафақаларни текшириш ҳамда улар бўйича аниқланган ортиқча тўловни ундириш бекор қилинмоқда. Шунингдек, ишловчи фуқаролар томонидан ишламайдиган турмуш ўртоғи келгусида пенсия таъминотига эга бўлишлари учун ўз даромадларидан ихтиёрий равишда ҳар ойда улар учун ҳам ижтимоий солиқ тўлаб бориш ҳуқуқи берилмоқда. Бу ўз навбатида, оилада бола парвариши ва бошқа юмушлар билан банд бўлганлиги ёки турмуш ўртоғининг хоҳишига асосан ишламаган фуқаро учун келажакда пенсия олиш имконияти берилади.\nЛойиҳа билан пенсия ва нафақалар фуқаронинг хоҳишига кўра, доимий яшаш ёки вақтинча турган жойи бўйича тайинланиши ва тўланиши белгиланмоқда. Бу билан фуқароларга доимий ёки вақтинча рўйхатга олинган турар жойи бўйича пенсия (нафақа) тайинлаш ва тўлаш учун мурожаат қилиш имконияти яратилади.\nМажлисда қонун лойиҳаси моддама-модда кўриб чиқилиб, иккинчи ўқишда қабул қилинди.


Нажоший Асҳама ибн Абжар | Ислом Нури\n996 марта кўрилган\nАсҳаманинг отаси Ҳабашлар подшоҳи бўлиб, унинг Асҳамадан бошқа фарзанди йўқ эди. Ҳабаш зодагонлари бир-бирларига дедилар: “Подшоҳимизнинг мана бундан бошқа фарзанди йўқ. Демак, бу ҳолат подшоҳни тириклигида заифлаштиради, вафот этганидан кейин унинг мулкини батамом йўқ қилиб бизларни ҳам ёмон оқибат сари етаклаши мумкин. Шунинг учун агар биз подшоҳни қатл қилиб ўрнига укасини ўзимизга подшоҳ қилиб олсак, ҳаётлик чоғида уни қувватлайдиган, вафотидан сўнг муносиб ворис бўладиган ўн иккита ўғли бор". Шайтон уларни тинмай васваса қилиб хавфсирашларини янада авжига чиқарди, охир-оқибат подшоҳни қатл қилдилар ва унинг укасига байъат бериб ўзларига подшоҳ қилиб олдилар.\nПодшоҳ: “Қандай ёмон одамсизлар-а! Кечагина отасини ўлдирган эдингиз, бугун бўлса мендан боласини қатл қилишимни талаб қиляпсизлар-ми? Аллоҳга қасамки бундай қилмайман!", деди. Улар: “Ундай бўлса уни диёримиздан чиқариб юборайлик”, дейишди.\nАсҳамани юртдан чиқариб юборилганига бир ярим кун ўтмасданоқ, хаёлга келмаган ишлар содир бўлди. Осмонни қора булутлар қоплади, қаттиқ чақмоқ чақиб, момақалдироқ гумбурлади. Жиянидан айрилганига маҳзун бўлиб ўтирган подшоҳнинг бошига яшин тушиб уни ҳалок қилди. Подшоҳнинг кутилмаган вафотидан сўнг ҳабашлар унинг ўғилларидан бирини байъат қилиб ўзларига подшоҳ қилмоқчи бўлдилар. Бироқ, уларнинг орасида подшоҳликка муносиби топилмади. Улар бундан оғир ғамга ботиб, қийин аҳволга тушишди. Ҳабашларга қўшни бўлган қабилалар фурсатдан фойдаланиб уларга ҳужум қилишни мўлжаллаётгани ғам-ташвишларини янада зиёдалаштирди. Шунда улар бир-бирларига қараб: “Қасамки, кеча диёрингиздан қувиб чиқарганингиз Асҳамагина ишларингизни ўнглаб, давлатингизни сақлаб қола олади. Агар Ҳабашистон сизларга керак бўлса, уни дарҳол ортга қайтаринглар”, дедилар. Сўнгра Асҳамани излашга чиқдилар, уни топиб ватанига қайтардилар. Бошига тож кийдириб унга итоат қилишга аҳд-паймон бердилар ва уни "Нажоший" деб чақира бошладилар. Нажоший мамлакатни ҳикмат билан бошқарди. Халқини ғалаён ва бошбошдоқликдан халос этди. Зулм ва ёмонликка ботган Ҳабаш ерларини, адолат ва яхшиликка тўлдирди.\nЖаъфар разияллоҳу анҳу Марям сурасидан ўқий бошладилар: (Эй Муҳаммад ‒ соллаллоҳу алайҳи ва саллам), сизга нозил қилинган Қуръонда Марямни зикр қилинг: У ўз аҳли-оиласидан четга – кун чиқар томонга бориб олди ва ўз қавми билан ўзи ўртасида, улар уни ибодат қилаётган пайтида кўрмасликлари учун парда тўсиб олди улардан беркиниб олган пайтида, Биз унга ўз руҳимиз - (яъни Жаброил)ни юбордик. У (Марямга) бус-бутун (рўй-рост) одам бўлиб кўринди. 18. (Марям унга): «Мен Раҳмонга сиғиниб, сендан паноҳ беришни илтижо қиламан. Агар (Аллоҳдан) қўрқувчи бўлсанг (менга зиён етказмагин),» деди. 19. (Жаброил) айтди: «(Қўрқмагин), мен фақат сенга бир покиза ўғил ҳадя қилиш учун (келган) Раббингнинг элчисидирман, холос». 20. (Марям) деди: «Менга одамзод тегмаган бўлса, бузуқ аёл бўлмасам менда қаёқдан фарзанд бўлсин?!» 21. (Жаброил) айтди: «Шундай. Раббинг айтадики, бу (иш яъни отасиз болани яратиш) Менга осондир. Биз у (болани) одамлар учун (Аллоҳнинг қудратига далолат қилувчи) мўъжиза ва Ўз томонимиздан бўлган марҳамат қиламиз. Бу битган (Лавҳул Маҳфузга битиб қўйилган) ишдир. 22. (Марям) унга ҳомиладор бўлиб, уни йироқ бир жойга олиб кетди. 23. Тўлғоқ азоби уни бир хурмо дарахтининг остига олиб борди (ва у хурмога тирмашган ҳолда кўзи ёригач), деди: «Қани, мана шу (кундан) илгари (менга ёмон гумон қилмасликлари учун) ўлиб кетсам-у, бутунлай унутилиб кетсам эди». 24. Шунда оёқларининг остидан Ийсонидо қилди: «Ғамгин бўлма, Раббинг (оёқ) остингдан бир ариқ оқизиб қўйди. 25. Мана шу хурмо танасини силкит, у сенга янги пишган хурмо меваларини тўкади. 26. Энди сен хурмодан еб сувдан ичгин, шод-хуррам бўлгин. Агар одамлардан биронтасини кўриб қолсанг ва у сендан бу боланинг отаси ҳақида сўраса: «Мен Раҳмон йўлида сукут сақламоқни назр қилганман, бугун бирон инсонга сўзламайман», дегин. (Марям: 16-26)\nНажоший Амр ибн Ос ва шеригига қараб: “Бизларга тиловат қилинган бу оятлар ваИйсо келтирган сўзлар бир манбадан чиқмоқда. Аллоҳга қасамки, уларни сизларга топширмайман, модомики ҳаёт эканман ҳеч ким мени бунга кўндира олмайди", деди. Сўнг ўрнидан турди, атрофидагилар ҳам турдилар. Шу билан мажлис тугади.\nНажошийдан бу сўзни эшитган атрофидаги руҳонийлар унинг сўзини инкор қилиб ғала-ғовур қилидилар ва ёмон сўзларни айтдилар. Нажоший уларга ғазабнок ҳолда кўзининг қири билан қараб: “Нима десангиз ҳам, гап шу!”, деди. Сўнг Жаъфар ибн Аби Толиб ва у билан келганларга қараб: “Бораверинглар, сизлар менинг юртимда омондасизлар. Сизларга тегинган одам зиёнда бўлади. Сизларга тегинган одам зиёнда бўлади.", деб такрорлади ва "Сизлардан биронтангизга озор беришим эвазига менга тоғча олтин берилишини истамайман”, деди.\nНажоший Жаъфар ибн Аби Толиб ва унинг ҳамроҳларига одам жўнатиб бўлаётган ҳолатдан огоҳлантирди. Улар учун махсус кемалар ҳозирлаб: “Кемаларга миниб тайёр туринглар. Мағлуб бўлсам, хоҳлаган тарафингизга кетинглар. Ғолиб бўлсам, қандай яшаётган бўлсангиз шундай яшайверасиз", деди.\nҲамма йиғилгач Нажоший сўз бошлади: "Аллоҳ таолога ҳамду сано бўлсин. Аммо баъд... Расулуллоҳ соллаллоҳу алайҳи ва саллам Абу Суфён қизи Рамлани никоҳлаб беришимни сўрапдилар. Мен Расулуллоҳ соллаллоҳу алайҳи ва салламнинг талабларини бажонидил қабул қилиб, у кишининг номларидан Абу Суфён қизи Рамлага Аллоҳнинг китоби ва Расулининг суннатига кўра тўрт юз дийнор олтинни маҳр қилиб бердим”, деди.\nСўнгра Холид ибн Саид ибн Ос ўрнидан турди. Аллоҳга ҳамду сано ва Пайғамбарга салавот ва салом айтгач: “Аммо баъд... Мен Расулуллоҳ соллаллоҳу алайҳи ва салламнинг талабларини қабул қилдим ва ваколатимдаги Абу Суфён қизи Рамлани ул зотга никоҳлаб бердим. Аллоҳ таоло Расулига аёлини баракотли қилсин. Рамлага эса Аллоҳ инъом этган бу яхшилик муборак бўлсин!”, деди.\nНажоший Пайғамбар соллаллоҳу алайҳи ва салламга қимматбаҳо зеб-зийнатлар ҳам юборганди, уларнинг ичида бир тилла узук бор эди. Расулуллоҳ соллаллоҳу алайҳи ва саллам уни ундан юзларини ўгирган ҳолда олдилар ва қизлари Зайнабнинг қизи Умомага "Шуни тақиб ол, қизалоғим”, деб бериб юбордилар.\n‹ Абдурраҳмон Ғофиқий "Балотуш-шуҳадо" жангининг қаҳрамони юқорига Руфайъ ибн Меҳрон Абул Олия ›


Октябрдан 9 ёшли қизлар ОПВга қарши эмланади | Qalampir.uz\nОктябрдан 9 ёшли қизлар ОПВга қарши эмланади\nЖамият\t09 Сентябрь 2019 09:36 2700\nБачадон бўйни саратони аёллар саломатлигига жиддий таҳдид солувчи хасталиклардан биридир. Биргина 2018 йилда ушбу хасталик билан дунё миқёсида 570 минг янги касалланганлик қайд этилган.\nҲар йили шу касалликдан 311 минг нафардан ортиқ аёл вафот этади. Дунёда бўлгани каби мамлакатимизда ҳам бачадон бўйни саратони барча ёшдаги аёллар ўртасида тарқалиши бўйича кўкрак бези саратонидан кейинги ўринда туради. Касалликлардан ўлим кўрсаткичи бўйича эса ушбу хасталик барча ёшдаги аёллар ўртасида кўкрак бези ва ошқозон бези саратонидан кейин учинчи, туғиш ёшидаги аёллар ўртасида эса иккинчи ўринни эгаллайди. Жаҳон соғлиқни сақлаш ташкилоти маълумотларига кўра, ҳар йили Ўзбекистонда 1 минг 600 нафар аёл бачадон бўйни саратони касаллигига чалинмоқда.\nБачадон бўйни саратонини олдини олиш борасида синалган ва самарали стратегия мавжуд бўлиб, бу одам папиллома вируси (ОПВ)га қарши эмлаш ҳамда саратон олди ҳолатларини скрининг қилиш ва даволаш кабилар киради.\nМиллий эмлаш календарига кўра, Ўзбекистонда болалар давлат бюджети ҳисобидан 12 та бошқариладиган инфекцияларга қарши эмланади.\nЭндиликда ОПВ га қарши вакцинанинг жорий қилиниши эса яна бир оғир касаллик - бачадон бўйни саратонининг олдини олишга хизмат қилади.\nЎзбекистонда 9 ёшли қизларни режали эмлаш шу йилнинг октябрь ойидан бошланади.\nНатижада келажакда ҳар йили 1минг 100 та касалланиш ҳамда 600 га яқин ўлим ҳолатларининг камайишига эришилади.\nҲокимият тепасида аёллар! Тошкентда гендер тенглиги масаласида халқаро форум ўтяпти Тошкентда 3 ойлик чақалоқ вафот этди. Бунга эмлаш сабабми?\n16 Февраль 16:50 23872


ХАЛҚ ДЕПУТАТЛАРИ ЭЛЛИКҚАЛЪА ТУМАН КЕНГАШИНИНГ ЙИГИРМАНЧИ СЕССИЯСИ БЎЛИБ ЎТДИ – QORAQALPOG'ISTON RESPUBLIKASI\nХАЛҚ ДЕПУТАТЛАРИ ЭЛЛИКҚАЛЪА ТУМАН КЕНГАШИНИНГ ЙИГИРМАНЧИ СЕССИЯСИ БЎЛИБ ЎТДИ\n25.02.2021 11:18:55 63 Baspaǵa shıǵarıw\nСессия ишига Халқ депутатлари туман Кенгаши раиси, туман ҳокими С.С. Авезов раислик қилди.\nСессияда Қорақалпоғистон Республикаси Жўқорғи Кенгеси депутатлари, сектор раҳбарлари, ҳоким ўринбосарлари, тумандаги тегишли ташкилотлар раҳбарлари, овул ва маҳалла фуқаролар йиғинлари раислари ҳамда оммавий ахборот воситалари вакиллари қатнашди.\nСессия ишида 3 та масала кўриб чиқилди.\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Ёшларни қўллаб-қувватлаш ва аҳоли саломатлигини мустаҳкамлаш йили”да амалга оширишга оид давлат дастурининг бажарилиши устидан парламент назоратини амалга ошириш, тумандаги 3 та фуқаролар йиғинларини номларини ўзгартириш, “Элликқалъа” овул фуқаролар йиғини ҳудудида янгидан 1 та маҳалла фуқаролар йиғинини ташкил қилиш ҳамда Ўзбекистон Республикаси Президентининг 2020 йил 6 ноябрдаги ПФ-6108-сон Фармонининг 11-бандига асосан тумандаги 5- ва 60-сонли умумтаълим мактаблари директорлигига номзодларнинг 3 йиллик дастурларини тинглаш ва тавсия бериш каби масалалар кўрилди.\nХалқ депутатлари туман Кенгашининг йигирманчи сессияси кун тартибидаги барча масалалар кўриб чиқилди ва билдирилган фикр-мулоҳазаларни ҳамда таклифларни инобатга олган ҳолда тегишли қарор лойиҳалари тасдиқланди.\nСессия якунида депутатлар томонидан овоз бериш орқали 5-сонли умумтаълим мактабига О.Худаярова, 60-сонли умумтаълим мактаби директори лавозимига Ш.Аллабергеновалар тайинланди.


РПЛ. Азмун мавсумнинг энг яхши тўпурари, Шомуродов эса кучли бешликка ҳам кира олмади - Zamin.uz\n21:50 / 23.07.2020\n«Зенит» ҳужумчиси Сардор Азмун 2019/20 йилги Россия чемпионатининг энг яхши тўпурари бўлди.\nЭронлик футболчи «Зенит» сафида 17 (1 таси пенальтидан) бор рақиблар дарвозасини ишғол этди. Санкт-Петербург клубининг бошқа бир ҳужумчиси Артем Дзюбанинг ҳисобида ҳам худди шунча гол бор, бироқ россиялик футболчи голларининг 7 тасини пенальтидан урган.\nШу боис Азмунга илк марта мусобақанинг энг яхши тўпурари соврини берилди. Тўпурарлар пойгасида учинчи ўринни Туланинг «Арсенал» клуби ҳужумчиси Евгений Луценко эгаллади, у 28 та ўйинда 15 та гол урган.\n«Ростов»нинг ўзбекистонлик ҳужумчиси Элдор Шомуродов эса 11 та гол билан тўпурарлар пойгасида 7-ўриндан жой олди. Қайд этиш жоиз, Элдор сўнгги бор 29 февралда гол урганди. Шундан сўнг у кетма-кет 8 та ўйинда гол ура олмади.\nМавсум якунларига кўра, «Зенит» чемпионликни қўлга киритган бўлса, кучли учликни «Локомотив» ва «Краснодар» якунлаб берди. «Оренбург» ва «Крилья Советов» эса мусобақани тарк этди. “Замин” янгиликларини “Twitter”да кузатиб боринг\n«Шомуродов - №1» - «Зенит» собиқ ҳужумчиси Элдорни Дзюбадан устун қўйди\nЭлдор Шомуродов: "Чемпионатнинг энг яхши тўпурари бўлишни истайман"\nШомуродов Россия премьер-лигаси тўпурарлар пойгасида 1-ўринга чиқиб олди\nРасман: Сардор Азмун "Зенит" клуби аъзосига айланди\nКриштиану Роналду ПСЖга ўтиб кетиши мумкин. Унинг агенти парижликлар билан учрашди


Ҳар биримиз ўз ихтиёримизга кўра иш жойи танлаш ва танлаган иш еримиз бўлмиш ташкилот, муассаса, якка тартибдаги деҳқон (фермер) хўжалигига тўғридан-тўғри мурожаат қилиш ёки ҳеч қандай тўловларсиз ёрдам берувчи Давлат бандлик хизматлари (Бандликка кўмаклашувчи марказ)дан фойдаланиш ҳуқуқига эгамиз. Иш изловчиларга қулайлик яратиш мақсадида Бандликка кўмаклашиш марказлари юртимизнинг барча ҳудуд, шаҳар ва туманлари бўйича бўш иш ўринлари ҳақидаги маълумотларни жамлаб, ҳар ойда ish.mehnat.uz веб сайтида эълон қилиб бормоқда. Сайтда 5000 дан ортиқ бўш иш ўринлари ҳақида маълумот мавжуд. Сайтнинг Интерактив хизматлар бўлими орқали ўзингизга мос лавозимга таклиф олишингиз ва ишга жойлашишда ёрдам олишингиз мумкин. Ҳатто ўриндошлик асосида ҳам иш бошлашингиз мумкин. Шунингдек, сиз сайтга ўз маълумотнома(резюме)нгизни жойлаштириш, тўғридан-тўғри корхона-ташкилотларга жўнатишингиз имкониятига эгасиз. Иш қидириш жараёнини янада қулайлаштириш мақсадида бўш иш ўринлари ҳудуд, шаҳар ва туманлар бўйича киритилган. Ишга жойлашиш бўйича шахсий ёрдамчи ўзингизга мос бўлган ишни топишда ёрдам беради.\nАхборот хизматлари бўлимида мурожаат йўллашингиз ва керакли маълумот олишингиз мумкин. Бандлик хизматларининг умумий харитасида Меҳнат вазирлигининг барча ҳудудий бўлинмаларининг мурожаат маълумотлари берилган.\nТошкент вилоятидаги шаҳар ва туманлар кесимида бўш иш ўринлари ҳақида


Старт дерби орқали бошланади: АГМК - "Металлург" (превью)\n2020 йилги футбол мавсуми АГМК учун азалий рақиб саналган Бекободнинг "Металлург" жамоасига қарши ўйин орқали бошланади.\nСуперлиганинг илк турида "Металлург" Олмалиқда АГМК меҳмонига айланади.\nБу тўқнашув жамоаларнинг чемпионат доирасидаги ўзаро 25-беллашуви бўлади. Тошкент вилояти дербисида АГМК ва "Металлург" чемпионат доирасида 24 маротаба тўқнаш келган. Ўтказилган учрашувларда 11 ғалаба АГМК ҳисобига, 11 ютуқ "Металлург" номига ёзилган. Қолган 2 беллашувда эса ғолиб номи аниқланмаган. Тўплар нисбати 46-45, АГМК фойдасига.\nШунингдек, Тошкент вилояти вакиллари Ўзбекистон Кубогида ҳам ўзаро дуч келишган ва унда устунлик бекободликлар тарафида - 2 ғалаба.\nЛига Кубоги мусобақасида ҳам ўзаро тўқнаш келган мазкур жамоаларнинг кўрсаткичида АГМКда устунлик мавжуд. Ўтган йили ўтказилган мусобақанинг гуруҳ босқичида томонлар муроса кўчасини танлашган бўлса, чорак финалда Зафар Полвоновнинг голи жамоамизга ғалаба келтирганди.\nУмумий ҳисоб-китобга кўра, АГМК ва "Металлург" барча мусобақаларда жами 28 маротаба тўқнаш келган ва унда АГМК 12 ғалаба, "Металлург" 13 ғалаба ва қолган 3 беллашувда дуранг натижаси қайд этилган.\nСуперлиганинг 1-тури доирасидаги АГМКнинг эҳтимолий ғалабаси жамоамизга ушбу қарама-қаршиликнинг чемпионат тарихидаги кўрсаткичини яхшилайди ва ғалабалар сони бўйича "Металлург"дан узиб кетиш имкониятини беради. Шунингдек, эҳтимолий ғалаба барча мусобақалардаги умумий кўрсаткич бўйича ҳисоб-китобни тенглаштиради.\n"Бунёдкор" билан ўйинда мавсумдаги илк ва миллий чемпионат тарихидаги 120-ғалаба нишонланди\nМиржалол Қосимов: "Ҳисобни очгандан кейин натижани ушлаб қолиш эмас, яна гол уришга ҳаракат қилиш керак"\nДербини Зокир Қодиров бошқаради\nЯнги мавсумда "Puma" тўпларида рақиб дарвозаси нишонга пойланади\nOfficial website of FC AGMK